text: κοινοποιούν στην Επιτροπή κάθε τροποποίηση της εν λόγω νομοθεσίας.3. Οι Σεϋχέλλες αναλαμβάνουν την ευθύνη για την ουσιαστική εφαρμογή των διατάξεων παρακολούθησης της αλιείας που περιέχονται στο πρωτόκολλο. Τα κοινοτικά σκάφη συνεργάζονται με τις αρχές των Σεϋχελλών που είναι αρμόδιες για την διενέργεια της εν λόγω παρακολούθησης.4. Η Κοινότητα αναλαμβάνει την υποχρέωση να λάβει όλα τα ενδεδειγμένα μέτρα, για να εξασφαλίσει ότι τα σκάφη της τηρούν τις διατάξεις της παρούσας συμφωνίας και τη νομοθεσία που διέπει την αλιεία στα ύδατα που υπάγονται στη δικαιοδοσία των Σεϋχελλών.Άρθρο 6 - Άδειες1. Τα κοινοτικά σκάφη μπορούν να αλιεύουν στην αλιευτική ζώνη των Σεϋχελλών, μόνον εάν κατέχουν άδεια αλιείας που έχει εκδοθεί στο πλαίσιο της παρούσας συμφωνίας.2. Η διαδικασία που επιτρέπει την έκδοση άδειας αλιείας για ένα σκάφος, τα εφαρμοστέα τέλη και ο τρόπος πληρωμής από τους εφοπλιστές καθορίζονται στο παράρτημα του πρωτοκόλλου.Άρθρο 7 - Χρηματική αντιπαροχή1. Η Κοινότητα καταβάλλει στις Σεϋχέλλες χρηματική αντιπαροχή σύμφωνα με τους όρους και τις προϋποθέσεις που προβλέπονται στο πρωτόκολλο και στα παραρτήματα. Η εν λόγω ενιαία αντιπαροχή απαρτίζεται από δύο συναφή στοιχεία, και συγκεκριμένα:α) την πρόσβαση των κοινοτικών σκαφών στην αλιευτική ζώνη των Σεϋχελλών, καιβ) την οικονομική στήριξη της Κοινότητας για την καθιέρωση της υπεύθυνης αλιείας και της αειφόρου εκμετάλλευσης των αλιευτικών πόρων στα ύδατα των Σεϋχελλών.2. Ο καθορισμός και η διαχείριση της συνιστώσας της χρηματικής αντιπαροχής που αναφέρεται στο στοιχείο β) της παραγράφου 1 γίνεται με βάση στόχους που προσδιορίζονται με κοινή συμφωνία μεταξύ των μερών σύμφωνα με το πρωτόκολλο, στόχους οι οποίοι θα επιτευχθούν στο πλαίσιο της τομεακής αλιευτικής πολιτικής των Σεϋχελλών και σύμφωνα με ετήσιο και πολυετές πρόγραμμα για την εφαρμογή της.3. Η χρηματική αντιπαροχή που χορηγεί η Κοινότητα καταβάλλεται κατ’ έτος σύμφωνα με το πρωτόκολλο και με την επιφύλαξη της παρούσας συμφωνίας και του πρωτοκόλλου σε περίπτωση τυχόν μεταβολής του ύψους της αντιπαροχής συνεπεία:α) σοβαρών περιστατικών, εξαιρέσει φυσικών φαινομένων, τα οποία αποκλείουν την άσκηση των αλιευτικών δραστηριοτήτων στα ύδατα των Σεϋχελλών·β) μείωσης των αλιευτικών δυνατοτήτων που χορηγούνται στα κοινοτικά σκάφη, κατόπιν αμοιβαίας συμφωνίας μεταξύ των μερών για λόγους διαχείρισης των σχετικών αποθεμάτων, όποτε αυτό κρίνεται αναγκαίο για τη διατήρηση και αειφόρο εκμετάλλευση των πόρων βάσει των βέλτιστων διαθέσιμων επιστημονικών γνωμοδοτήσεων·γ) αύξησης των αλιευτικών δυνατοτήτων που χορηγούνται στα κοινοτικά σκάφη, κατόπιν αμοιβαίας συμφωνίας μεταξύ των μερών, όποτε οι βέλτιστες διαθέσιμες επιστημονικές γνωμοδοτήσεις συγκλίνουν ότι το επιτρέπει η κατάσταση των πόρων·δ) επανεκτίμησης των όρων της κοινοτικής οικονομικής στήριξης για την εφαρμογή μιας τομεακής αλιευτικής πολιτικής στις Σεϋχέλλες, όποτε αυτό δικαιολογείται από τα αποτελέσματα του ετήσιου και πολυετούς προγραμματισμού που τηρούν και τα δύο μέρη·ε) καταγγελίας της παρούσας συμφωνίας βάσει του άρθρου 12·στ) αναστολής της εφαρμογής της παρούσας συμφωνίας βάσει του άρθρου 13.Άρθρο 8 - Προώθηση της συνεργασίας μεταξύ των οικονομικών παραγόντων και στην κοινωνία των πολιτών1. Τα μέρη ενθαρρύνουν την οικονομική, εμπορική, επιστημονική και τεχνική συνεργασία στον τομέα της αλιείας και στους συναφείς τομείς. Προβαίνουν σε διαβουλεύσεις, για να συντονίσουν τα διάφορα μέτρα που θα μπορούσαν να ληφθούν για το σκοπό αυτό.2. Τα μέρη ενθαρρύνουν την ανταλλαγή πληροφοριών σχετικά με τις τεχνικές αλιείας και τα αλιευτικά εργαλεία,


text: τις μεθόδους συντήρησης και τις βιομηχανικές μεθόδους μεταποίησης των αλιευτικών προϊόντων.3. Τα μέρη καταβάλλουν προσπάθειες, για να δημιουργήσουν συνθήκες ευνοϊκές για την προώθηση των σχέσεων μεταξύ των επιχειρήσεων των μερών, στον τεχνικό, οικονομικό και εμπορικό τομέα, ενθαρρύνοντας την εδραίωση περιβάλλοντος ευνοϊκού για την ανάπτυξη επιχειρήσεων και επενδύσεων.4. Τα μέρη ενθαρρύνουν ιδίως τη σύσταση κοινών επιχειρήσεων που αποβλέπουν στο αμοιβαίο συμφέρον. Η δημιουργία κοινών επιχειρήσεων στις Σεϋχέλλες και η μεταβίβαση κοινοτικών σκαφών προς κοινές επιχειρήσεις πραγματοποιούνται με συστηματική τήρηση της νομοθεσίας των Σεϋχελλών και της Κοινότητας.Άρθρο 9 - Μεικτή επιτροπή1. Συνιστάται μεικτή επιτροπή επιφορτισμένη με την παρακολούθηση της εφαρμογής της παρούσας συμφωνίας. Η μεικτή επιτροπή ασκεί τα ακόλουθα καθήκοντα:α) παρακολουθεί την εκτέλεση, την ερμηνεία και την εφαρμογή της συμφωνίας, και ιδίως τον ορισμό του ετήσιου και πολυετούς προγραμματισμού που αναφέρεται στο άρθρο 7 παράγραφος 2, καθώς και την αξιολόγηση της εφαρμογής του·β) αποτελεί τον αναγκαίο σύνδεσμο για τα ζητήματα αμοιβαίου ενδιαφέροντος στον τομέα της αλιείας·γ) λειτουργεί ως φόρουμ για τον φιλικό διακανονισμό των διαφορών σχετικά με την ερμηνεία ή την εφαρμογή της συμφωνίας·δ) επανεκτιμά, όταν χρειάζεται, το επίπεδο των αλιευτικών δυνατοτήτων και, κατ’ ακολουθία, της χρηματικής αντιπαροχής·ε) εκτελεί οποιαδήποτε άλλα καθήκοντα αποφασίσουν τα μέρη με αμοιβαία συμφωνία.2. Η μεικτή επιτροπή συνεδριάζει τουλάχιστον μία φορά το έτος, εκ περιτροπής στην Κοινότητα και στις Σεϋχέλλες, υπό την προεδρία του μέρους που φιλοξενεί τη συνεδρίαση. Συνεδριάζει εκτάκτως κατόπιν αιτήσεως ενός από τα μέρη.Άρθρο 10 - Γεωγραφική περιοχή εφαρμογής της συμφωνίαςΗ παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας, υπό τους όρους που προβλέπονται στην εν λόγω συνθήκη και, αφετέρου, στο έδαφος των Σεϋχελλών.Άρθρο 11 - ΔιάρκειαΗ παρούσα συμφωνία εφαρμόζεται για διάστημα έξι ετών από την ημερομηνία έναρξης ισχύος της· ανανεώνεται για συμπληρωματικές περιόδους έξι ετών, εκτός εάν υπάρξει καταγγελία σύμφωνα με το άρθρο 12.Άρθρο 12 - Καταγγελία1. Η παρούσα συμφωνία μπορεί να καταγγελθεί από οποιοδήποτε από τα μέρη για σοβαρούς λόγους, όπως η επιδείνωση της κατάστασης των σχετικών αποθεμάτων, η διαπίστωση μειωμένου επιπέδου αξιοποίησης των αλιευτικών δυνατοτήτων που χορηγούνται στα κοινοτικά σκάφη ή η αθέτηση των υποχρεώσεων που έχουν αναλάβει τα μέρη ως προς την καταπολέμηση της παράνομης, λαθραίας και άναρχης αλιείας.2. Το ενδιαφερόμενο μέρος κοινοποιεί εγγράφως στο άλλο μέρος την πρόθεσή του να αποχωρήσει από τη συμφωνία, τουλάχιστον έξι μήνες πριν από τη λήξη της αρχικής περιόδου ή κάθε συμπληρωματικής περιόδου.3. Η αποστολή της κοινοποίησης που αναφέρεται στην προηγούμενη παράγραφο συνεπάγεται την έναρξη διαβουλεύσεων μεταξύ των μερών.4. Η χρηματική αντιπαροχή που αναφέρεται στο άρθρο 7 για το έτος κατά το οποίο παράγει αποτελέσματα η καταγγελία, μειώνεται αναλόγως και pro rata temporis .Άρθρο 13 - Αναστολή1. Η εφαρμογή της παρούσας συμφωνίας μπορεί να ανασταλεί με πρωτοβουλία ενός από τα μέρη, σε περίπτωση σοβαρής διαφωνίας ως προς την εφαρμογή διατάξεων που περιέχονται στη συμφωνία. Η εν λόγω αναστολή υπόκειται στην προϋπόθεση να κοινοποιήσει το ενδιαφερόμενο μέρος την πρόθεσή του εγγράφως και τουλάχιστον τρεις μήνες πριν από την ημερομηνία κατά την οποία παράγει αποτελέσματα η αναστολή. Με την παραλαβή της κοινοποίησης, τα μέρη αρχίζουν διαβουλεύσεις με στόχο

type: legislation

jurisdiction: EU


text: τη φιλική επίλυση των διαφορών τους.2. Η χρηματική αντιπαροχή που αναφέρεται στο άρθρο 7 μειώνεται αναλόγως και pro rata temporis , σε συνάρτηση με τη διάρκεια της αναστολής.Άρθρο 14 - Πρωτόκολλο και παράρτημαΤο πρωτόκολλο και το παράρτημα αποτελούν αναπόσπαστο μέρος της παρούσας συμφωνίας.Άρθρο 15 – Καταργούμενες και μεταβατικές διατάξεις1. Η παρούσα συμφωνία καταργεί και αντικαθιστά από την ημερομηνία έναρξης ισχύος της τη συμφωνία του 1987 μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών για την αλιεία στα ανοικτά των Σεϋχελλών.2. Ωστόσο, το πρωτόκολλο που καθορίζει, για την περίοδο από 18ης Ιανουαρίου 2005 έως 17 Ιανουαρίου 2011, τις αλιευτικές δυνατότητες και τη χρηματική αντιπαροχή που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας των Σεϋχελλών για την αλιεία στα ανοικτά των Σεϋχελλών, παραμένει σε ισχύ στη διάρκεια της περιόδου που αναφέρεται στο άρθρο 1 του πρωτοκόλλου και καθίσταται αναπόσπαστο μέρος της παρούσας συμφωνίας.Άρθρο 16 - Έναρξη ισχύοςΗ παρούσα συμφωνία συντάσσεται σε δύο αντίτυπα στην ισπανική, τσεχική, δανική, γερμανική, εσθονική, ελληνική, αγγλική, γαλλική, ιταλική, λετονική, λιθουανική, ουγγρική, μαλτεζική, ολλανδική, πολωνική, πορτογαλική, σλοβακική, σλοβενική, φινλανδική και σουηδική γλώσσα και όλα τα κείμενα είναι εξίσου αυθεντικά. Αρχίζει να ισχύει την ημερομηνία κατά την οποία τα μέρη γνωστοποιούν αμοιβαίως την περάτωση των οικείων διαδικασιών έγκρισης.****[1] ΕΕ L ...[2] ΕΕ L ...[3] ΕΕ L 119 της 7.5.1987, σ. 26.


text:
 Σημαντική ανακοίνωση νομικού περιεχομένου
 |
 52009PC0671
 Πρόταση κανονισμος του Συμβουλίου σχετικά με την προσωρινή αναστολή του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση που προβλέπεται στον κανονισμό (ΕΚ) αριθ. 732/2008 όσον αφορά τη Λαϊκή Σοσιαλιστική Δημοκρατία της Σρι Λάνκα /* COM/2009/0671 τελικό - NLE 2009/0179 */
 [pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 15.12.2009COM(2009)671 τελικό2009/0179 (NLE)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥσχετικά με την προσωρινή αναστολή του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση που προβλέπεται στον κανονισμό (ΕΚ) αριθ. 732/2008 όσον αφορά τη Λαϊκή Σοσιαλιστική Δημοκρατία της Σρι ΛάνκαΑΙΤΙΟΛΟΓΙΚΗ ΕΚΘΕΣΗ1. Το ειδικό καθεστώς κινήτρων για την αειφόρο ανάπτυξη και τη χρηστή διακυβέρνηση («ΣΓΠ+»), που χορηγήθηκε στο πλαίσιο του συστήματος γενικευμένων προτιμήσεων της Κοινότητας, παρέχει πρόσθετες δασμολογικές προτιμήσεις για ευάλωτες αναπτυσσόμενες χώρες οι οποίες κυρώνουν και εφαρμόζουν αποτελεσματικά ορισμένες βασικές διεθνείς συμβάσεις για τα ανθρώπινα δικαιώματα και τα δικαιώματα των εργαζομένων, την περιβαλλοντική προστασία και τη χρηστή διακυβέρνηση.2. Η Λαϊκή Σοσιαλιστική Δημοκρατία της Σρι Λάνκα («Σρι Λάνκα») είναι δικαιούχος χώρα ΣΓΠ+.3. Η χορήγηση και η διατήρηση των οφελών του ΓΣΠ+ εξαρτάται από τις δικαιούχους χώρες που ικανοποιούν τους όρους επιλεξιμότητας που ορίζονται στο άρθρο 8 του κανονισμού ΣΓΠ (κανονισμός (ΕΚ) αριθ. 732/2008 του Συμβουλίου, του κανονισμού που εφαρμόζεται για την περίοδο από 1ης Ιανουαρίου 2009 έως 31 Δεκεμβρίου 2011). Σύμφωνα με άρθρο 15 παράγραφος 2 του κανονισμού ΣΓΠ, τα οφέλη του ΣΓΠ είναι δυνατόν να αναστέλλονται προσωρινά, για όλα ή για ορισμένα προϊόντα τα οποία κατάγονται από δικαιούχο χώρα «ιδίως εάν η εθνική νομοθεσία δεν ενσωματώνει πλέον τις συμβάσεις που αναφέρονται στο παράρτημα ΙΙΙ [του κανονισμού ΣΓΠ] που έχουν επικυρωθεί χάριν συμμόρφωσης προς τις απαιτήσεις του άρθρου 8 παράγραφος 1 και 2, ή εάν η εν λόγω νομοθεσία δεν εφαρμόζεται αποτελεσματικά.» Σύμφωνα με το άρθρο 18 του κανονισμού (ΕΚ) αριθ. 980/2005 (ο κανονισμός ΣΓΠ για την περίοδο 2005-2008) , όταν η Επιτροπή λαμβάνει πληροφορίες που ενδέχεται να δικαιολογούν προσωρινή αναστολή και όταν η Επιτροπή θεωρεί ότι υπάρχουν επαρκείς λόγοι για τη διεξαγωγή έρευνας, η Επιτροπή μπορεί να αποφασίσει να κινήσει έρευνα.4. Στις 14 Οκτωβρίου 2008 η Επιτροπή εξέδωσε απόφαση που προβλέπει την έναρξη έρευνας σύμφωνα με το άρθρο 18 παράγραφος 2 του κανονισμού (ΕΚ) αριθ. 980/2005 του Συμβουλίου σχετικά με την αποτελεσματική εφαρμογή ορισμένων συμβάσεων για τα ανθρώπινα δικαιώματα στη Σρι Λάνκα.5. Η Επιτροπή διεξήγαγε την έρευνα και, στις 19 Οκτωβρίου 2009, εξέδωσε έκθεση που περιέχει τα πορίσματά της. Στην έκθεση, η Επιτροπή επανεξέτασε ορισμένες πτυχές της αποτελεσματικής εφαρμογής των τριών συμβάσεων, με ιδιαίτερη έμφαση σε εκείνες τις υποχρεώσεις που συμπεριλαμβάνονται στις πιο σημαντικές και θεμελιώδεις υποχρεώσεις για τα ανθρώπινα δικαιώματα στο πλαίσιο των εν λόγω συμβάσεων και στις οποίες, με βάση τις πληροφορίες που είναι διαθέσιμες στην Επιτροπή, συγκεντρώθηκαν τα περισσότερα προβλήματα αποτελεσματικής εφαρμογής. Με βάση τα γεγονότα και τις πληροφορίες που είναι διαθέσιμα, συμπεριλαμβανομένων των σχετικών εγγράφων και πληροφοριών που παρασχέθηκαν από τη Σρι Λάνκα (παρόλο που βρίσκονταν εκτός του επίσημου περιεχομένου της έρευνας), η παρούσα έρευνα κατέληξε στο συμπέρασμα ότι η εθνική νομοθεσία της Σρι Λάνκα που ενσωματώνει το διεθνές σύμφωνο για τα ατομικά


text: και πολιτικά δικαιώματα, τη σύμβαση κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας και τη σύμβαση για τα δικαιώματα του παιδιού δεν εφαρμόζεται αποτελεσματικά. Επομένως, είναι αναγκαία η προσωρινή αναστολή των πρόσθετων δασμολογικών προτιμήσεων βάσει του ΣΓΠ+ όσον αφορά το σύνολο των προϊόντων καταγωγής Σρι Λάνκα.6. Σύμφωνα με τη διαδικασία που ορίζεται στο άρθρο 19 παράγραφος 4 του κανονισμού ΣΓΠ, όταν η Επιτροπή θεωρεί ότι η προσωρινή αναστολή είναι αναγκαία, υποβάλλει πρόταση στο Συμβούλιο, το οποίο αποφασίζει εντός δύο μηνών με ειδική πλειοψηφία σχετικά με την πρόταση της Επιτροπής. Εάν το Συμβούλιο αποφασίσει την προσωρινή αναστολή, ο κανονισμός θα αρχίσει να ισχύει έξι μήνες μετά τη λήψη της απόφασης. Αν η κατάσταση μεταβληθεί αρκετά έως τότε, έτσι ώστε να μην ισχύουν πλέον οι λόγοι που υπαγόρευσαν την προσωρινή αναστολή, το Συμβούλιο, ενεργώντας βάσει της πρότασης της Επιτροπής, μπορεί να αποφασίσει να επανεξετάσει την απόφαση.7. Συνεπώς, η κατάσταση πρέπει να επανεξετάζεται συνεχώς, για να καταστεί δυνατή η επαναποκατάσταση των οφελών του ΣΓΠ+ για προϊόντα καταγωγής Σρι Λάνκα, αν αντιμετωπιστούν επαρκώς οι ελλείψεις αποτελεσματικής εφαρμογής που εντοπίστηκαν κατά τη διάρκεια της έρευνας. Κατά την περίοδο που καλύπτεται από τον τρέχοντα κανονισμό ΣΓΠ (δηλ. έως τις 31 Δεκεμβρίου 2011), η επαναποκατάσταση των οφελών του ΣΓΠ+ θα είναι δυνατή μέσω περαιτέρω απόφασης του Συμβουλίου, βάσει πρότασης της Επιτροπής.8. Ύστερα από την ολοκλήρωση της έρευνας, η κυβέρνηση της Σρι Λάνκα παρείχε στην Επιτροπή ορισμένες παρατηρήσεις όσον αφορά την έκθεσή της. Οι υπηρεσίες της Επιτροπής επανεξέτασαν τα πραγματικά περιστατικά και τα επιχειρήματα που υποβλήθηκαν και κατέληξαν στο συμπέρασμα ότι δεν επηρεάζουν την εγκυρότητα των πορισμάτων της έρευνας ότι οι τρεις συμβάσεις δεν εφαρμόζονται αποτελεσματικά επί του παρόντος. Το συμπέρασμα αυτό, συμπεριλαμβανομένης μιας αξιολόγησης των σημείων που τέθηκαν από τη Σρι Λάνκα, θα κοινοποιηθούν επίσης στη Σρι Λάνκα το αργότερο έως τη στιγμή που το Συμβούλιο θα αποφασίσει σχετικά με την παρούσα πρόταση. Συγχρόνως, το υλικό που παρασχέθηκε μπορεί να θεωρηθεί χρήσιμο στοιχείο για τον περαιτέρω διμερή διάλογο με τη Σρι Λάνκα σχετικά με τις ενέργειες και τα μέτρα που απαιτούνται για την αντιμετώπιση των προβλημάτων αποτελεσματικής εφαρμογής που εντοπίστηκαν κατά την έρευνα.2009/0179 (NLE)ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥσχετικά με την προσωρινή αναστολή του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση που προβλέπεται στον κανονισμό (ΕΚ) αριθ. 732/2008 όσον αφορά τη Λαϊκή Σοσιαλιστική Δημοκρατία της Σρι ΛάνκαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και τη συνθήκη για τη λειτουργία της Ευρωπαϊκής Ένωσης,τον κανονισμό (ΕΚ) αριθ. 732/2008 του Συμβουλίου, της 22ας Ιουλίου 2008, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 έως τις 31 Δεκεμβρίου 2011 και για τροποποίηση των κανονισμών (ΕΚ) αριθ. 552/97, (ΕΚ) αριθ. 1933/2006 και των κανονισμών της Επιτροπής (ΕΚ) αριθ. 1100/2006 και (ΕΚ) αριθ. 964/2007[1], και ιδίως το άρθρο 19 παράγραφος 4,την πρόταση της Επιτροπής,Εκτιμώντας τα ακόλουθα:(1) Σύμφωνα με τον κανονισμό (ΕΚ) αριθ. 732/2008 του Συμβουλίου, ιδίως τα άρθρα 9 και 10 παράγραφος 6, η Λαϊκή Σοσιαλιστική Δημοκρατία της Σρι Λάνκα (εφεξής «Σρι Λάνκα») είναι


text: δικαιούχος χώρα του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση που χορηγείται στο πλαίσιο του συστήματος γενικευμένων προτιμήσεων (ΣΓΠ) της Κοινότητας.(2) Η απόφαση 2008/938/ΕΚ της Επιτροπής, της 9ης Δεκεμβρίου 2008[2], η οποία περιλαμβάνει τη Σρι Λάνκα στον κατάλογο των δικαιούχων χωρών του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση για την περίοδο από την 1η Ιανουαρίου 2009 έως τις 31 Δεκεμβρίου 2011, επισήμανε ότι η ικανοποίηση των κριτηρίων του ειδικού καθεστώτος κινήτρων όσον αφορά τις τρεις συμβάσεις ανθρωπίνων δικαιωμάτων ήταν το αντικείμενο έρευνας που κινήθηκε βάσει του κανονισμού (ΕΚ) αριθ. 980/2005 του Συμβουλίου[3].(3) Εκθέσεις, δηλώσεις και πληροφορίες των Ηνωμένων Εθνών καθώς και άλλες δημόσια διαθέσιμες εκθέσεις και πληροφορίες από άλλες σχετικές πηγές, συμπεριλαμβανομένων των μη κυβερνητικών οργανώσεων, που είναι διαθέσιμες στην Επιτροπή επισήμαιναν ότι η εθνική νομοθεσία της Σρι Λάνκα που ενσωματώνει το διεθνές σύμφωνο για τα ατομικά και πολιτικά δικαιώματα, τη σύμβαση κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας και τη σύμβαση για τα δικαιώματα του παιδιού δεν εφαρμόζεται αποτελεσματικά. Οι τρεις συμβάσεις που αναφέρθηκαν παρατίθενται ως βασικές συμβάσεις για τα ανθρώπινα δικαιώματα αντίστοιχα στα σημεία 1, 5 και 6 του παραρτήματος ΙΙΙ μέρος Α του κανονισμού (ΕΚ) αριθ. 732/2008.(4) Το άρθρο 15 παράγραφος 2 του κανονισμού (ΕΚ) αριθ. 732/2008 προβλέπει την προσωρινή αναστολή του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση το οποίο χορηγείται σύμφωνα με τον εν λόγω κανονισμό, ιδίως όταν δεν εφαρμόζεται αποτελεσματικά η εθνική νομοθεσία που ενσωματώνει τις συμβάσεις που αναφέρονται στο παράρτημα ΙΙΙ του κανονισμού, οι οποίες έχουν κυρωθεί χάριν συμμόρφωσης προς τις απαιτήσεις του άρθρου 8 παράγραφος 1 και 2.(5) Με την απόφαση 2008/803/EΚ[4] της Επιτροπής κινήθηκε διαδικασία έρευνας με σκοπό να διαπιστωθεί «κατά πόσον εφαρμόζεται αποτελεσματικά η εθνική νομοθεσία της Λαϊκής Σοσιαλιστικής Δημοκρατίας της Σρι Λάνκα, στην οποία ενσωματώνονται το διεθνές σύμφωνο για τα ατομικά και πολιτικά δικαιώματα, η σύμβαση κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας και η σύμβαση για τα δικαιώματα του παιδιού.»(6) Κατά τη διάρκεια της έρευνας, η Επιτροπή παρείχε στη Σρι Λάνκα κάθε ευκαιρία να συνεργαστεί στην έρευνα, συμπεριλαμβανομένης της παροχής της ευκαιρίας στη Σρι Λάνκα να σχολιάσει τα ολοκληρωμένα πορίσματα των εμπειρογνωμόνων στους οποίους ανατέθηκε από την Επιτροπή να παράσχουν ανεξάρτητη νομική αξιολόγηση των ζητημάτων που αποτέλεσαν αντικείμενο της έρευνας. Παρά το γεγονός ότι η Σρι Λάνκα αποφάσισε να μη συνεργαστεί ή να συμμετάσχει στην έρευνα, η Επιτροπή διατήρησε τακτική επαφή με τη χώρα αυτή εκτός του πλαισίου της έρευνας, έτσι ώστε να δοθεί η δυνατότητα στη Σρι Λάνκα να παρουσιάσει στην Επιτροπή τυχόν πληροφορίες σχετικές με την έρευνα. Οι πληροφορίες που ελήφθησαν στο πλαίσιο αυτό από τη Σρι Λάνκα ελήφθησαν πλήρως υπόψη από την Επιτροπή και συνέβαλαν στην ενημέρωση της αξιολόγησής της, όπως περιέχεται στην έκθεση της Επιτροπής.(7) Στις 19 Οκτωβρίου η Επιτροπή ενέκρινε έκθεση που περιέχει τα πορίσματά της. Η έκθεση αυτή καταλήγει στο συμπέρασμα ότι η εθνική νομοθεσία της Σρι Λάνκα που ενσωματώνει διεθνείς συμβάσεις για τα ανθρώπινα δικαιώματα, και


text: ειδικά το διεθνές σύμφωνο για τα ατομικά και πολιτικά δικαιώματα, τη σύμβαση κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας και τη σύμβαση για τα δικαιώματα του παιδιού, δεν εφαρμόζεται αποτελεσματικά.(8) Στη Σρι Λάνκα δόθηκε η έκθεση που περιέχει τα πορίσματα της έρευνας και της έγινε η υπενθύμιση ότι τα εν λόγω πορίσματα αποτέλεσαν τη βάση επί της οποίας η Επιτροπή επρόκειτο να αποφασίσει να συστήσει ή όχι την προσωρινή αναστολή του ειδικού καθεστώτος κινήτρων για την αειφόρο ανάπτυξη και την ορθή διακυβέρνηση. Στη Σρι Λάνκα χορηγήθηκε επίσης περίοδος εντός της οποίας μπορεί να υποβάλει παρατηρήσεις σχετικά με το θέμα αυτό ή ειδικά σχετικά με την έκθεση της Επιτροπής.(9) Η Σρι Λάνκα παρείχε στην Επιτροπή ορισμένες παρατηρήσεις όσον αφορά το θέμα της έκθεσης και τη διεξαγωγή της έρευνας. Οι παρατηρήσεις αυτές κάλυψαν επίσης γεγονότα και πορίσματα για τα οποία δόθηκε στη Σρι Λάνκα η ευκαιρία να σχολιάσει κατά τη διάρκεια της έρευνας, αλλά δεν το έπραξε. Η Επιτροπή, παρόλα αυτά, εξέτασε τις παρατηρήσεις της Σρι Λάνκα προσεκτικά και ιδίως εκείνες που αφορούν απόφαση σχετικά με την προσωρινή αναστολή. Η αξιολόγηση της Επιτροπής, για την οποία ενημερώθηκε η Σρι Λάνκα, οδήγησε στο συμπέρασμα ότι κανένα επιχείρημα της Σρι Λάνκα δεν θα τροποποιούσε ουσιαστικά τα πορίσματα της έρευνας.(10) Η Επιτροπή υπέβαλε την έκθεση για τα πορίσματα της έρευνας στην επιτροπή γενικευμένων προτιμήσεων στις 17 Νοεμβρίου 2009, σύμφωνα με το άρθρο 19 παράγραφος 1 του κανονισμού (ΕΚ) αριθ. 732/2008 του Συμβουλίου.(11) Υπό το πρίσμα των προαναφερθέντων, το ειδικό καθεστώς κινήτρων για την αειφόρο ανάπτυξη και την ορθή διακυβέρνηση πρέπει να ανασταλεί προσωρινά για όλα τα προϊόντα καταγωγής Σρι Λάνκα μέχρις ότου αποφασιστεί ότι οι λόγοι που υπαγορεύουν την προσωρινή αναστολή έχουν παύσει να ισχύουν.(12) Ο παρών κανονισμός πρέπει να αρχίσει να ισχύει έξι μήνες μετά την έκδοσή του, εκτός εάν, πριν από την ημερομηνία αυτή, αποφασιστεί βάσει πρότασης της Επιτροπής ότι οι λόγοι που τον υπαγόρευσαν έχουν παύσει να ισχύουν,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το ειδικό καθεστώς κινήτρων για την αειφόρο ανάπτυξη και την ορθή διακυβέρνηση για προϊόντα καταγωγής Σρι Λάνκα που προβλέπονται στον κανονισμό (ΕΚ) αριθ. 732/2008 αναστέλλεται προσωρινά.Άρθρο 2Όσον αφορά την περίοδο εφαρμογής του κανονισμού (ΕΚ) αριθ. 732/2008, το Συμβούλιο, αποφασίζοντας με ειδική πλειοψηφία, κατόπιν πρότασης της Επιτροπής, αποκαθιστά εκ νέου το ειδικό καθεστώς κινήτρων για προϊόντα καταγωγής Σρι Λάνκα, εάν οι λόγοι που υπαγόρευσαν την προσωρινή αναστολή έχουν παύσει να ισχύουν.Άρθρο 3Ο παρών κανονισμός τίθεται σε ισχύ έξι μήνες μετά την ημερομηνία της έκδοσής του, εκτός αν το Συμβούλιο πριν από την ημερομηνία αυτή, ύστερα από πρόταση της Επιτροπής σύμφωνα με το άρθρο 19 παράγραφος 5 του κανονισμού (ΕΚ) αριθ. 732/2008, αποφασίσει διαφορετικά.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοO ΠρόεδροςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ1. ΤΙΤΛΟΣ ΤΗΣ ΠΡΟΤΑΣΗΣ:ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την προσωρινή αναστολή του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση που προβλέπεται στον κανονισμό (ΕΚ) αριθ. 732/2008 όσον


text: αφορά τη Λαϊκή Σοσιαλιστική Δημοκρατία της Σρι Λάνκα2. ΓΡΑΜΜΕΣ ΠΡΟΫΠΟΛΟΓΙΣΜΟΥ:Κεφάλαιο και άρθρο: Κεφάλαιο 12, άρθρο 120Ποσό εγγεγραμμένο στον προϋπολογισμό για το οικείο έτος: 14 079 700 000 ευρώ3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ( Η πρόταση δεν έχει δημοσιονομικές επιπτώσεις.( Η πρόταση δεν έχει δημοσιονομικές επιπτώσεις στις δαπάνες, αλλά έχει τις ακόλουθες δημοσιονομικές επιπτώσεις στα έσοδα:(εκατ. ευρώ με ένα δεκαδικό ψηφίο)Γραμμή προϋπολογισμού | Έσοδα[5] | 2010 |Κεφάλαιο 12 | Επίπτωση στους ιδίους πόρους | +24.3 |Κατάσταση μετά τη δράση |2011 |Κεφάλαιο 12 | +58.2 |4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ...5. ΑΛΛΕΣ ΠΑΡΑΤΗΡΗΣΕΙΣΗ παρούσα εκτίμηση των δημοσιονομικών επιπτώσεων βασίζεται σε εμπορικά δεδομένα για το 2008 και υποθέτει ότι θα εφαρμοστούν τυποποιημένες προτιμήσεις του ΣΓΠ μάλλον παρά του ΣΓΠ+ σε εισαγωγές από τη Σρι Λάνκα από τον Αύγουστο του 2010 και ότι δεν θα υπάρξουν σημαντικές αλλαγές όσον αφορά τον όγκο και την αξία των θιγόμενων εισαγωγών. Αν αυτό ίσχυε το 2008, θα είχαν πληρωθεί επιπλέον 77,6 εκατ. ευρώ σε δασμούς.[1] ΕΕ L 211 της 6.8.2008, σ. 1.[2] ΕΕ L 334 της 12.12.2008, σ. 90.[3] ΕΕ L 169 της 30.6.2005, σ. 1.[4] Απόφαση της Επιτροπής, της 14ης Οκτωβρίου 2008, για την έναρξη έρευνας σύμφωνα με το άρθρο 18 παράγραφος 2 του κανονισμού (ΕΚ) αριθ. 980/2005 του Συμβουλίου σχετικά με την αποτελεσματική εφαρμογή ορισμένων συμβάσεων για τα ανθρώπινα δικαιώματα στη Σρι Λάνκα (ΕΕ L 277 της 18.10.2008, σ. 34).[5] Όσον αφορά τους παραδοσιακούς ιδίους πόρους (γεωργικές εισφορές, εισφορές ζάχαρης, δασμοί), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μείον τα έξοδα είσπραξης (25 %).


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 6.8.2018
 COM(2018) 573 final
 2018/0302(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Ακτής του Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την προσχώρηση της Δημοκρατίας της Κροατίας στην Ευρωπαϊκή Ένωση
 ΑΙΤΙΟΛΟΓΙΚΗ ΕΚΘΕΣΗ
 1.ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ
 Η παρούσα πρόταση αφορά την απόφαση για τον καθορισμό της θέσης που πρέπει να ληφθεί, εξ ονόματος της Ευρωπαϊκής Ένωσης («Ένωση»), στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Ακτής του Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου (εφεξής «η συμφωνία»)
 1
 , ενόψει της έκδοσης απόφασης της επιτροπής ΣΟΕΣ σχετικά με την προσχώρηση της Δημοκρατίας της Κροατίας στην Ευρωπαϊκή Ένωση.
 2.
 ΠΛΑΙΣΙΟ ΤΗΣ ΠΡΟΤΑΣΗΣ
 2.1.
 Ενδιάμεση συμφωνία οικονομικής εταιρικής σχέσης Ακτής του Ελεφαντοστού-ΕΚ
 Η συμφωνία αποσκοπεί να θεσπίσει ένα αρχικό πλαίσιο για μια πλήρη συμφωνία οικονομικής εταιρικής σχέσης που να συνάδει με τη συμφωνία του Κοτονού. Από τις 3 Σεπτεμβρίου 2016, η συμφωνία εφαρμόζεται προσωρινά.
 2.2.
 Επιτροπή ΣΟΕΣ
 Η επιτροπή ΣΟΕΣ είναι το μεικτό θεσμικό όργανο της συμφωνίας. Το άρθρο 73 της συμφωνίας ορίζει ότι η επιτροπή ΣΟΕΣ είναι υπεύθυνη για τη διαχείριση όλων των τομέων που καλύπτονται από τη συμφωνία και την υλοποίηση όλων των εργασιών που αναφέρονται σ’ αυτήν. Η επιτροπή ΣΟΕΣ λαμβάνει τις αποφάσεις της με συναίνεση. Η λειτουργία της επιτροπής ΣΟΕΣ περιγράφεται στον εσωτερικό κανονισμό που συμφωνήθηκε από τα μέρη τον Απρίλιο του 2017, τροποποιήθηκε από το Ευρωπαϊκό Συμβούλιο και εγκρίθηκε από τα μέρη κατά τη δεύτερη συνεδρίαση της επιτροπής ΣΟΕΣ Ακτής του Ελεφαντοστού-Ευρωπαϊκής Ένωσης τον Μάρτιο του 2018.
 2.3.
 Η προς έκδοση πράξη της επιτροπής ΣΟΕΣ
 Κατά την τρίτη συνεδρίασή της, στις [ημερομηνία], η επιτροπή ΣΟΕΣ πρόκειται να εκδώσει απόφαση σχετικά με την προσχώρηση της Δημοκρατίας της Κροατίας στην Ένωση («προς έκδοση πράξη»).
 Το άρθρο 77 της συμφωνίας προβλέπει ότι η επιτροπή ΣΟΕΣ μπορεί να θεσπίζει μέτρα προσαρμογής ή μεταβατικά μέτρα τα οποία κρίνονται ενδεχομένως αναγκαία μετά την προσχώρηση νέων κρατών μελών στην Ένωση.
 Σκοπός της προς έκδοση πράξης είναι να επιφέρει τις τροποποιήσεις της συμφωνίας που έχουν καταστεί αναγκαίες μετά την προσχώρηση της Δημοκρατίας της Κροατίας στην Ένωση.
 Η προς έκδοση πράξη θα καταστεί δεσμευτική για τα μέρη σύμφωνα με το άρθρο 77 παράγραφος 3 της συμφωνίας, το οποίο προβλέπει ότι: «Τα μέρη εξετάζουν τις επιπτώσεις της προσχώρησης των νέων κρατών μελών της Ευρωπαϊκής Ένωσης στην παρούσα συμφωνία. Η επιτροπή ΣΟΕΣ δύναται να αποφασίζει μεταβατικά μέτρα ή τις αναγκαίες τροποποιήσεις».
 3.
 ΘΕΣΗ ΠΟΥ ΘΑ ΠΡΕΠΕΙ ΝΑ ΛΗΦΘΕΙ ΕΞ ΟΝΟΜΑΤΟΣ ΤΗΣ ΕΝΩΣΗΣ
 Η Δημοκρατία της Κροατίας προσχώρησε στην Ένωση την 1η Ιουλίου 2013 και στις 8 Νοεμβρίου 2017 κατέθεσε στη Γενική Γραμματεία του Συμβουλίου της Ένωσης την πράξη προσχώρησής της στη συμφωνία. Η ρήτρα προσχώρησης στο άρθρο 77 παράγραφος 2 της συμφωνίας προβλέπει την «αυτόματη προσχώρηση» της Κροατίας στη συμφωνία με την κατάθεση πράξης προσχώρησης. Σε ό,τι αφορά


text:
τις μεταγενέστερες τροποποιήσεις που απαιτούνται λόγω της προσχώρησης, η ρήτρα προσχώρησης προβλέπει την έκδοση απόφασης από την επιτροπή ΣΟΕΣ.
 Επομένως, η Ένωση θα πρέπει να καθορίσει τη θέση που θα λάβει όσον αφορά την έκδοση της προς έκδοση πράξης της επιτροπής ΣΟΕΣ σχετικά με την προσχώρηση της Δημοκρατίας της Κροατίας στη συμφωνία.
 Το παρόν σχέδιο απόφασης του Συμβουλίου περιλαμβάνει σε παράρτημα σχέδιο της απόφασης που πρέπει να ληφθεί από την επιτροπή ΣΟΕΣ.
 Η συμφωνία εφαρμόζεται, αφενός, στα εδάφη στα οποία εφαρμόζεται η Συνθήκη για τη λειτουργία της Ευρωπαϊκής Ένωσης («ΣΛΕΕ»), σύμφωνα με τους όρους που καθορίζονται στην εν λόγω Συνθήκη, και, αφετέρου, στο έδαφος της Ακτής του Ελεφαντοστού.
 4.
 Νομική βάση
 4.1.
 Διαδικαστική νομική βάση
 4.1.1.
 Αρχές
 Το άρθρο 218 παράγραφος 9 της ΣΛΕΕ προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
 Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το συγκεκριμένο όργανο. Περιλαμβάνει, επίσης, κείμενα που δεν έχουν δεσμευτική ισχύ βάσει του διεθνούς δικαίου, αλλά ωστόσο «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
 2
 .
 4.1.2.
 Εφαρμογή στην προκειμένη περίπτωση
 Η επιτροπή ΣΟΕΣ αποτελεί όργανο που συστάθηκε από τη συμφωνία.
 Το άρθρο 77 της συμφωνίας, το οποίο αφορά την προσχώρηση νέων κρατών μελών στην Ένωση, προβλέπει ότι η επιτροπή ΣΟΕΣ μπορεί να θεσπίζει μεταβατικά μέτρα ή να προβαίνει στις αναγκαίες τροποποιήσεις της συμφωνίας σε περίπτωση νέας προσχώρησης στην Ένωση.
 Η πράξη την οποία καλείται να εκδώσει η επιτροπή ΣΟΕΣ είναι πράξη που παράγει έννομα αποτελέσματα. Η προς έκδοση πράξη θα είναι δεσμευτική βάσει του διεθνούς δικαίου σύμφωνα με το άρθρο 77 της συμφωνίας, διότι περιλαμβάνει τροποποιήσεις σε διεθνή συμφωνία που δεσμεύει ήδη την Ένωση.
 Η προς έκδοση πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
 Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
 4.2.
 Ουσιαστική νομική βάση
 4.2.1.
 Αρχές
 Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον σκοπό και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης. Αν η προς έκδοση πράξη επιδιώκει διττό σκοπό ή έχει δύο συνιστώσες και αν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.
 4.2.2.
 Εφαρμογή στην προκειμένη περίπτωση
 Ο στόχος και το περιεχόμενο της προς έκδοσης πράξης αφορούν το εμπόριο και τα συναφή με το εμπόριο θέματα. Ως εκ τούτου,


text:
η ουσιαστική νομική βάση για την προτεινόμενη απόφαση είναι το άρθρο 207 της ΣΛΕΕ.
 4.3.
 Συμπέρασμα
 Νομική βάση της παρούσας απόφασης του Συμβουλίου είναι η ΣΛΕΕ, και ιδίως το άρθρο 207 σε συνδυασμό με το άρθρο 218 παράγραφος 9.
 5.
 ΔΗΜΟΣΙΕΥΣΗ ΤΗΣ ΠΡΟΣ ΕΚΔΟΣΗ ΠΡΑΞΗΣ
 Δεδομένου ότι η απόφαση της επιτροπής ΣΟΕΣ θα τροποποιήσει τη συμφωνία, κρίνεται σκόπιμο να δημοσιευθεί στην Επίσημη Εφημερίδα της Ένωσης μετά την έκδοσή της.
 2018/0302 (NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση συμφωνία οικονομικής εταιρικής σχέσης μεταξύ της Ακτής του Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την προσχώρηση της Δημοκρατίας της Κροατίας στην Ευρωπαϊκή Ένωση
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης («ΣΛΕΕ»), και ιδίως το άρθρο 207 και το άρθρο 218 παράγραφος 9,
 Έχοντας υπόψη την ενδιάμεση συμφωνία οικονομικής εταιρικής σχέσης μεταξύ της Ακτής του Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου («συμφωνία»)
 3
 ,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 (1)Η συμφωνία συνήφθη εξ ονόματος της Ευρωπαϊκής Ένωσης («Ένωση») με την απόφαση 2009/156/ΕΚ
 4
 και εφαρμόζεται προσωρινά από τις 3 Σεπτεμβρίου 2016.
 (2)H συνθήκη προσχώρησης της Δημοκρατίας της Κροατίας στην Ένωση υπογράφηκε στις 9 Δεκεμβρίου 2011 και τέθηκε σε ισχύ την 1η Ιουλίου 2013.
 (3)Η Δημοκρατία της Κροατίας προσχώρησε στη συμφωνία στις 8 Νοεμβρίου 2017 με την κατάθεση της πράξης προσχώρησής της.
 (4)Σύμφωνα με το άρθρο 77 της συμφωνίας, η επιτροπή ΣΟΕΣ μπορεί να θεσπίζει μέτρα προσαρμογής τα οποία κρίνονται ενδεχομένως αναγκαία μετά την προσχώρηση νέων κρατών μελών στην Ένωση.
 (5)Η επιτροπή ΣΟΕΣ, κατά την ετήσια συνεδρίασή της στις [ημερομηνία], πρόκειται να εκδώσει την απόφαση που προβλέπεται σχετικά με την προσχώρηση της Δημοκρατίας της Κροατίας στην Ένωση.
 (6)Είναι σκόπιμο να καθοριστεί η θέση που πρέπει να ληφθεί, εξ ονόματος της Ένωσης, στο πλαίσιο της επιτροπής ΣΟΕΣ σχετικά με την προσχώρηση της Δημοκρατίας της Κροατίας στην Ένωση,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Η θέση που πρέπει να ληφθεί εξ ονόματος της Ένωσης κατά την ετήσια συνεδρίαση της [ημερομηνία] της επιτροπής ΣΟΕΣ που συστάθηκε με τη συμφωνία σχετικά με την προσχώρηση της Δημοκρατίας της Κροατίας στην Ένωση βασίζεται στο σχέδιο απόφασης που επισυνάπτεται στην παρούσα απόφαση.
 Άρθρο 2
 Μετά την έκδοσή της, η απόφαση της επιτροπής ΣΟΕΣ δημοσιεύεται στην Επίσημη Εφημερίδα της Ευρωπαϊκής Ένωσης.
 Άρθρο 3
 Η παρούσα απόφαση απευθύνεται στην Επιτροπή.
 Βρυξέλλες,
 Για το Συμβούλιο
 Ο Πρόεδρος
 (1)
 ΕΕ L 59 της 3.3.2009, σ. 3-272.
 (2)
 Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου (OIV), C-399/12, ECLI:EU:C:2014:2258, σκέψεις 61 έως 64.
 (3)
 ΕΕ L 59 της 3.3.2009, σ. 2.
 (4)
 ΕΕ L 59 της 3.3.2009, σ. 1.
 ---documentbreak---
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες,6.8.2018
 COM(2018) 573 final
 ΠΑΡΑΡΤΗΜΑ
 της
 πρότασης απόφασης του Συμβουλίου
 σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της επιτροπής ΣΟΕΣ που συστάθηκε με την ενδιάμεση


text:
συμφωνία οικονομικής εταιρικής σχέσης μεταξύ της Ακτής του Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου, όσον αφορά την προσχώρηση της Δημοκρατίας της Κροατίας στην Ευρωπαϊκή Ένωση
 ΣΥΝΗΜΜΕΝΟ
 Σχέδιο
 ΑΠΟΦΑΣΗ αριθ. .../2018 ΤΗΣ ΕΠΙΤΡΟΠΗΣ ΣΟΕΣ
 που συστάθηκε με την ενδιάμεση συμφωνία οικονομικής εταιρικής σχέσης μεταξύ της Ακτής του Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου
 της [ημερομηνία]
 σχετικά με την προσχώρηση της Δημοκρατίας της Κροατίας στην Ευρωπαϊκή Ένωση
 Η ΕΠΙΤΡΟΠΗ ΣΟΕΣ,
 Έχοντας υπόψη την ενδιάμεση συμφωνία οικονομικής εταιρικής σχέσης μεταξύ της Ακτής του Ελεφαντοστού, αφενός, και της Ευρωπαϊκής Κοινότητας και των κρατών μελών της, αφετέρου (εφεξής «η συμφωνία»), η οποία υπεγράφη στο Αμπιτζάν στις 26 Νοεμβρίου 2008 και εφαρμόζεται προσωρινά από τις 3 Σεπτεμβρίου 2016, και ιδίως τα άρθρα 76, 77 και 81,
 Έχοντας υπόψη τη Συνθήκη σχετικά με την προσχώρηση της Δημοκρατίας της Κροατίας στην Ευρωπαϊκή Ένωση («Ένωση») και την πράξη προσχώρησης στη συμφωνία που κατατέθηκε από τη Δημοκρατία της Κροατίας στις 8 Νοεμβρίου 2017,
 Εκτιμώντας τα ακόλουθα:
 (1)Η συμφωνία εφαρμόζεται, αφενός, στα εδάφη στα οποία εφαρμόζεται η Συνθήκη για τη λειτουργία της Ευρωπαϊκής Ένωσης («ΣΛΕΕ»), σύμφωνα με τους όρους που καθορίζονται στην εν λόγω Συνθήκη, και, αφετέρου, στο έδαφος της Ακτής του Ελεφαντοστού.
 (2)Σύμφωνα με το άρθρο 77 παράγραφος 3 της συμφωνίας, η επιτροπή ΣΟΕΣ μπορεί να θεσπίζει μέτρα προσαρμογής τα οποία κρίνονται ενδεχομένως αναγκαία μετά την προσχώρηση νέων κρατών μελών στην Ένωση,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Η Δημοκρατία της Κροατίας, ως συμβαλλόμενο μέρος της συμφωνίας, πρέπει, κατά τον ίδιο τρόπο με τα άλλα κράτη μέλη της Ένωσης, να εγκρίνει και να λαμβάνει υπόψη, αντίστοιχα, τα κείμενα της συμφωνίας, καθώς και τα παραρτήματα, τα πρωτόκολλα και τις δηλώσεις που επισυνάπτονται σ’ αυτήν.
 Άρθρο 2
 Η συμφωνία τροποποιείται ως εξής: το άρθρο 81 αντικαθίσταται από το ακόλουθο κείμενο:
 «Άρθρο 81
 Αυθεντικές γλώσσες
 Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά. »
 Άρθρο 3
 Η Ένωση κοινοποιεί στην Ακτή του Ελεφαντοστού το κείμενο της συμφωνίας στην κροατική γλώσσα.
 Άρθρο 4
 Οι διατάξεις της συμφωνίας εφαρμόζονται στα εμπορεύματα που εξάγονται είτε από την Ακτή του Ελεφαντοστού προς τη Δημοκρατία της Κροατίας είτε από τη Δημοκρατία της Κροατίας προς την Ακτή του Ελεφαντοστού, τα οποία πληρούν τους κανόνες καταγωγής που ισχύουν στο έδαφος των μερών της συμφωνίας και τα οποία, στις 3 Σεπτεμβρίου 2016, βρίσκονταν υπό διαμετακόμιση ή σε προσωρινή εναπόθεση, σε αποθήκη τελωνειακής αποταμίευσης ή σε ελεύθερη ζώνη στην Ακτή του Ελεφαντοστού ή στη Δημοκρατία της Κροατίας.
 Στις περιπτώσεις που αναφέρονται στο εδάφιο 1 χορηγείται προτιμησιακή μεταχείριση, υπό την προϋπόθεση ότι υποβάλλεται στις τελωνειακές αρχές της χώρας εισαγωγής, εντός τεσσάρων μηνών από την ημερομηνία έναρξης ισχύος της παρούσας απόφασης, πιστοποιητικό καταγωγής που εκδόθηκε αναδρομικά από τις τελωνειακές αρχές της χώρας εξαγωγής.
 Άρθρο 5
 Η Ακτή του Ελεφαντοστού αναλαμβάνει τη δέσμευση να μην υποβάλει αξιώσεις, αιτήματα ή προσφυγές και


text:
να μην τροποποιήσει ούτε να αποσύρει καμία παραχώρηση δυνάμει του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου («GATT») του 1994 ή του άρθρου XXI της Γενικής Συμφωνίας για τις Συναλλαγές στον τομέα των Υπηρεσιών («GATS») σε σχέση με την προσχώρηση της Δημοκρατίας της Κροατίας στην Ένωση.
 Άρθρο 6
 Η παρούσα απόφαση αρχίζει να ισχύει την ημερομηνία υπογραφής της.
 Ωστόσο, τα άρθρα 3 και 4 εφαρμόζονται από τις 3 Σεπτεμβρίου 2016.
 (Τόπος και ημερομηνία)
 Για την Ακτή του Ελεφαντοστού
 Για την Ευρωπαϊκή Ένωση


text:
 Avis juridique important
 |
 51994PC0214(01)
 Πρόταση ΚΑΝΟΝΙΣΜΟΥ (ΕΚ, ΕΥΡΑΤΟΜ) ΤΟΥ ΣΥΜΒΟΥΛΙΟΥ για την προστασία των οικονομικών συμφερόντων των Κοινοτήτων /* COM/94/214 Τελικό - CNS 94/0146 */
 Επίσημη Εφημερίδα αριθ. C 216 της 06/08/1994 σ. 0011
 Πρόταση κανονισμού (ΕΚ, Ευρατόμ) του Συμβουλίου για προστασία των οικονομικών συμφερόντων των Κοινοτήτων (94/C 216/05) (Κείμενο που παρουσιάζει ενδιαφέρον για τον ΕΟΧ) COM(94) 214 τελικό - 94/0146 (CNS)(Υποβλήθηκε από την Επιτροπή στις 7 Ιουλίου 1994)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 203,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας:ότι ο γενικός προϋπολογισμός, ο οποίος χρηματοδοτείται μέσω των ιδίων πόρων, εκτελείται από την Επιτροπή, εντός του ορίου των χορηγηθεισών πιστώσεων και σύμφωνα με τις αρχές της χρήσης δημοσιονομικής διαχείρισης 7 ότι, προκειμένου να εκπληρώσει το καθήκον αυτό, η Επιτροπή συνεργάζεται στενά με τα κράτη μέλη 7ότι περισσότερο από το ήμισυ των δαπανών των Κοινοτήτων καταβάλλεται στους δικαιούχους μέσω των κρατών μελών 7ότι οι λεπτομέρειες αυτής της αποκεντρωμένης διαχείρισης και των συστημάτων ελέγχου αποτελούν το αντικείμενο διαφόρων λεπτομερών διατάξεων σύμφωνα με τις εν λόγω κοινοτικές πολιτικές 7 ότι είναι σημαντικό να κατασταλεί η προσβολή των οικονομικών κοινοτικών συμφερόντων σε όλους τους τομείς, συμπεριλαμβανομένων και αυτών που χρηματοδοτούνται εκτός προϋπολογισμού 7ότι η αποτελεσματικότητα της καταπολέμησης της απάτης που διαπράττεται εις βάρος των οικονομικών συμφερόντων των Κοινοτήτων διέρχεται από την καθιέρωση ενός κοινού νομικού πλαισίου σε όλους τους τομείς κοινοτικής πολιτικής 7 ότι έχει σημασία προς το σκοπό αυτό να καθορισθούν οι κατηγορίες προσβολών των οικονομικών συμφερόντων των Κοινοτήτων και να προσδιορισθούν τα μέτρα που πρέπει να ληφθούν για την καταπολέμησή τους 7ότι το κοινοτικό δίκαιο προβλέπει κοινοτικές διοικητικές κυρώσεις στο πλαίσιο της κοινής γεωργικής πολιτικής 7 ότι παρόμοιες κυρώσεις θα πρέπει να καθιερωθούν και στους άλλους τομείς 7ότι οι κοινοτικές διοικητικές κυρώσεις που επιβάλλονται από τα κράτη μέλη πρέπει να εφαρμόζονται σύμφωνα με ενιαίους στόχους και λεπτομέρειες για να εξασφαλισθεί η αποτελεσματική προστασία των οικονομικών συμφερόντων των Κοινοτήτων 7ότι είναι απαραίτητο να καθοριστούν γενικοί κανόνες που εφαρμόζονται επί των κοινοτικών διοικητικών κυρώσεων, όπως είναι οι κανόνες οι σχετικοί με την παραγραφή και τη μη αναδρομική ισχύ της διάταξης η οποία θεσπίζει την κύρωση, με την επιφύλαξη παρέκκλισης που προβλέπεται ρήτα στην ειδική πράξη η οποία προβλέπει την κύρωση 7ότι το κοινοτικό δίκαιο επιβάλει την υποχρέωση στην Επιτροπή και στα κράτη μέλη να ελέγχουν τη χρησιμοποίηση των δημοσιονομικών μέσων των Κοινοτήτων σύμφωνα με τους προβλεπόμενους σκοπούς 7 ότι ενδείκνυται να προβλεφθούν κοινοί κανόνες οι οποίοι να εφαρμόζονται συμπληρωματικά σε σχέση με την υπάρχουσα νομοθεσία 7ότι, παρά το γεγονός ότι οι συνθήκες έχουν προβλέψει εξουσίες για τη θέσπιση διοικητικών κυρώσεων και μέτρων ελέγχου των εσόδων και των δαπανών στους διάφορους τομείς, δεν προβλέπουν τις ειδικές εξουσίες που είναι απαραίτητες για τη θέσπιση οριζόντιων μέτρων που να εφαρμόζονται στο σύνολο αυτών των εσόδων και δαπανών 7 είναι συνεπώς δικαιολογημένη η εφαρμογή των άρθρων 235 της συνθήκης ΕΚ και 203 της συνθήκης ΕΚΑΕ,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:ΤΙΤΛΟΣ Ι


text: Αρχές Άρθρο 1 1. Με σκοπό την προστασία των οικονομικών συμφερόντων των Κοινοτήτων, λαμβάνονται τα κατάλληλα μέτρα όσον αφορά:- την απάτη που διαπράττεται εις βάρος των οικονομικών συμφερόντων των Κοινοτήτων,- την καταχρηστική εφαρμογή της κοινοτικής νομοθεσίας,- κάθε άλλη παράλειψη υποχρέωσης η οποία προβλέπεται στη νομοθεσία τη σχετική με τα έσοδα των Κοινοτήτων ή τη χορήγηση ενίσχυσης, επιδότησης ή οποιουδήποτε άλλου πλεονεκτήματος.Οι απάτες, καταχρήσεις και άλλες παραλείψεις που αναφέρονται στο πρώτο εδάφιο καλούνται εφεξής «παρατυπίες».2. Η προστασία των οικονομικών συμφερόντων των Κοινοτήτων καλύπτει τόσο τα έσοδα και τις δαπάνες που προβλέπονται στο γενικό προϋπολογισμό, όσο και κάθε άλλο έσοδο ή δαπάνη που αποτελεί το αντικείμενο διαχείρισης από τα κοινοτικά όργανα ή για λογαριασμό αυτών.Άρθρο 2 1. Συνιστά απάτη εις βάρος των οικονομικών συμφερόντων των Κοινοτήτων κάθε πράξη ή παράλειψη παραβιάζουσα την ισχύουσα νομοθεσία και διαπραττόμενη εκ προθέσεως ή εκ χαρακτηριστικής αμελείας κρινόμενης σε σχέση με τις υποχρεώσεις επιμέλειας, η οποία έχει ως στόχο ή ως αποτέλεσμα:- είτε τη μείωση ενός ίδιου πόρου ή κάθε άλλου εσόδου των Κοινοτήτων- είτε την είσπραξη, την αδικαιολόγητη κατακράτηση ή υπεξαίρεση πόρων εις βάρος των Κοινοτήτων.2. Πρόκειται κυρίως για:- την κατάρτιση, προμήθεια, χρησιμοποίηση ή παρουσίαση εγγράφων ή δηλώσεων ψευδών, ανακριβών ή ελλιπών, τα οποία είναι απαραίτητα για τη χορήγηση μιας πίστωσης ή για την είσπραξη ενός εσόδου,- την παράλειψη παροχής στην αρμόδια αρχή των πληροφοριών που αφορούν τις τροποποιήσεις των όρων που επιβάλλονται για τη χορήγηση μιας πίστωσης ή την είσπραξη ενός εσόδου,- την υπεξαίρεση ή κατασπατάληση χρηματικών ποσών,- την εν γνώσει χρησιμοποίηση ενισχύσεων ή επιδοτήσεων που έχουν ληφθεί μέσω ανακριβών ή ελλιπών δηλώσεων ή μέσω άλλων τεχνασμάτων.Άρθρο 3 1. Αποτελούν κατάχρηση της κοινοτικής νομοθεσίας οι πράξεις που έχουν αναληφθεί με σκοπό να αποκτηθεί αχρεωστήτως όφελος δημιουργώντας μέσω εικονικών τεχνητών ενεργειών κατάσταση τυπικά σύμφωνη με τις νόμιμες προϋποθέσεις, ενώ στερούνται πραγματικού οικονομικού λόγου και είναι αντίθετες προς τους στόχους της εν λόγω κοινοτικής νομοθεσίας.2. Οι πράξεις που αναφέρονται στην παράγραφο 1 δεν παράγουν δικαιώματα ή οφέλη.Άρθρο 4 1. Η μη εκ προθέσεως ή μη προκύπτουσα εξ αμελείας παράλειψη οδηγεί, κατά γενικό κανόνα:- στην ανάκληση του αχρεωστήτως αποκτηθέντος οφέλους,- στην υποχρέωση καταβολής ή επιστροφής των οφειλομένων ή αχρεωστήτως εισπραχθέντων ποσών προσαυξημένων, κατά περίπτωση, κατά τους τόκους οι οποίοι μπορούν να καθοριστούν κατ' αποκοπήν,- στην πλήρη ή μερική απώλεια της εγγύησης που έχει συσταθεί προς υποστήριξη της αίτησης ενός χορηγηθέντος οφέλους ή κατά την είσπραξη μιας προκαταβολής.Τα μέτρα αυτά δεν αποτελούν κυρώσεις.2. Η μη εκ προθέσεως ή μη προκύπτουσα εξ αμελείας παράλειψη μπορεί, πάντως, να οδηγήσει στην επιβολή κοινοτικών διοικητικών κυρώσεων, όταν για την καλή εφαρμογή της η εν λόγω νομοθεσία προβλέπει την εφαρμογή διοικητικών κυρώσεων ανεξαρτήτως υποκειμενικού στοιχείου ευθύνης.Άρθρο 5 Πέραν των προβλεπομένων στο άρθρο 4 παράγραφος 1 μέτρων, η απάτη, η κατάχρηση ή κάθε άλλη παράλειψη προκύπτουσα εξ αμελείας οδηγεί στην επιβολή, εκ μέρους των κρατών μελών ή της Επιτροπής, ανάλογα με την περίπτωση, κοινοτικής διοικητικής κύρωσης, όταν υπάρχει αντίστοιχη πρόβλεψη από την κοινοτική νομοθεσία.Άρθρο 6 Τα μέτρα που προβλέπονται στα άρθρα 4 και 5 εφαρμόζονται υπό την επιφύλαξη της υποχρέωσης των κρατών μελών να μεριμνούν


text: ώστε να τιμωρούνται οι παραβάσεις του κοινοτικού δικαίου με τα κατάλληλα μέτρα του εθνικού τους δικαίου, και αυτό υπό όρους, ουσίας και διαδικασίας, ανάλογους προς εκείνους που ισχύουν για τις παραβάσεις εθνικού δικαίου παρόμοιου χαρακτήρα και σημασίας και οι οποίοι εξασφαλίζουν αποτελεσματική, ανάλογη και αποτρεπτική προστασία των οικονομικών συμφερόντων των Κοινοτήτων.ΤΙΤΛΟΣ ΙΙ Κανόνες εφαρμοστέοι επί των κοινοτικών διοικητικών κυρώσεων Άρθρο 7 1. Ως κοινοτικές διοικητικές κυρώσεις νοούνται τα μέτρα που προβλέπονται στην κοινοτική νομοθεσία με σκοπό να καταστείλουν τις ενέργειες που αναφέρονται στο άρθρο 5 και τα οποία συνεπάγονται δυσμενείς οικονομικές ή δημοσιονομικές συνέπειες για τα φυσικά ή νομικά πρόσωπα που προβλέπονται στο άρθρο 8.Μπορούν να προβλέπονται κυρίως οι ακόλουθες κυρώσεις:- χρηματική διοικητική κύρωση, συμπεριλαμβανομένης της πληρωμής ενός ποσού υπερβαίνοντος τα αχρεωστήτως εισπραχθέντα ή διαφυγόντα ποσά, προσαυξημένα, κατά περίπτωση, κατά τους τόκους,- η πλήρης ή μερική στέρηση ενός πλεονεκτήματος χορηγηθέντος από την κοινοτική νομοθεσία, ακόμα και αν ο δράστης έχει αχρεωστήτως επωφεληθεί ενός μόνο μέρους αυτού του πλεονεκτήματος,- ο αποκλεισμός ή η απόσυρση του ευεργετήματος για περίοδο μεταγενέστερη της περιόδου κατά την οποία έλαβε χώρα η παρατυπία,- η προσωρινή ή οριστική απόσυρση μιας έγκρισης ή αναγνώρισης απαραίτητης για τη συμμετοχή σε κοινοτικό καθεστώς ενίσχυσης.2. Στο μέτρο που είναι απαραίτητο για να εξασφαλισθεί η ορθή εφαρμογή της εν λόγω νομοθεσίας, οι διατάξεις που προβλέπουν τις διοικητικές κυρώσεις καθορίζουν το χαρακτήρα τους και την έκτασή τους σε συνάρτηση με την έκταση του κινδύνου παρατυπίας, τη σημασία του παραχωρηθέντος ευεργετήματος ή του αποκτηθέντος οφέλους, το χαρακτήρα και τη σοβαρότητα της παρατυπίας, κυρίως σε σχέση με το υποκειμενικό της στοιχείο.Άρθρο 8 Οι κοινοτικές διοικητικές κυρώσεις επιβάλλονται:- σε φυσικά πρόσωπα τα οποία έχουν διαπράξει ή έχουν συμβάλει στη διάπραξη παρατυπίας,- σε φυσικά πρόσωπα που είναι υποχρεωμένα, λόγω της θέσης τους ή των καθηκόντων τους, να αποτρέπουν με τα κατάλληλα μέτρα τη διάπραξη παρατυπίας,- σε νομικά πρόσωπα, όταν η παρατυπία έχει διαπραχθεί από φυσικό πρόσωπο που ενεργεί για λογαριασμό τους και διαθέτει εξουσία λήψης αποφάσεων εκ του νόμου, κατ' εξουσιοδότηση ή εκ των πραγμάτων,- στις ομάδες ή ενώσεις φυσικών ή νομικών προσώπων, όταν η παρατυπία έχει διαπραχθεί από ένα φυσικό πρόσωπο που ενεργεί για λογαριασμό αυτών και διαθέτει εξουσία λήψης αποφάσεων εκ του νόμου, κατ' εξουσιοδότηση ή εκ των πραγμάτων.Άρθρο 9 1. Μπορούν να επιβληθούν διοικητικές κυρώσεις για παρατυπία παρά μόνον εντός προθεσμίας πέντε ετών από τη διάπραξή της. Για τις διαρκείς κατ' εξακολούθηση παρατυπίες, η παραγραφή αρχίζει να μετράει από την ημερομηνία κατά την οποία έληξε η παρατυπία. Πάντως, όσον αφορά τα πολυετή προγράμματα η προθεσμία αυτή αρχίζει να μετράει από την ημερομηνία περάτωσης του προγράμματος.Η παραγραφή του δικαιώματος δίωξης διακόπτεται από κάθε πράξη προερχόμενη από εθνική ή κοινοτική αρχή με σκοπό τη διενέργεια ανάκρισης ή τη δίωξη της παράβασης.2. Η προθεσμία εκτέλεσης της απόφασης η οποία προσδιορίζει τη διοικητική κύρωση ανέρχεται σε πέντε έτη. Το σημείο έναρξης αυτής της προθεσμίας αρχίζει την ημέρα κατά την οποία η απόφαση κατέστη οριστική.Η παραγραφή της κύρωσης διακόπτεται από την ανακοίνωση απόφασης η οποία τροποποιεί το αρχικό ποσό της κύρωσης.Η παραγραφή της κύρωσης αναστέλλεται καθόσον χρόνο χορηγείται ευκολία


text: πληρωμής.Άρθρο 10 Δεν μπορεί να επιβληθεί καμία κύρωση στο βαθμό που δεν έχει προβλεφθεί σε κοινοτική πράξη προηγούμενη της παρατυπίας. Σε περίπτωση μεταγενέστερης τροποποίησης των μέτρων διοικητικών κυρώσεων που περιλαμβάνονται σε μια κοινοτική νομοθεσία, οι επιεικέστερες διατάξεις εφαρμόζονται αναδρομικά, εκτός αν αυτή η νέα νομοθεσία προβλέπει ρητά τη μη αναδρομικότητα αυτών των διατάξεων.ΤΙΤΛΟΣ ΙΙΙ Επιτόπιοι έλεγχοι και εξακριβώσεις Άρθρο 11 1. Τα μέτρα ελέγχου προσαρμόζονται στους ειδικούς μηχανισμούς που πρέπει να τεθούν σε λειτουργία και είναι ανάλογα των επιδιωκόμενων στόχων.2. Ο χαρακτήρας και η συχνότητα των επιτόπιων ελέγχων και εξακριβώσεων καθώς και οι λεπτομέρειες εκτέλεσής τους καθορίζονται με σκοπό να εξασφαλιστεί η ενιαία και αποτελεσματική εφαρμογή της εν λόγω νομοθεσίας και κυρίως να προληφθούν και να διαπιστωθούν οι παρατυπίες. Τα μέτρα αυτά λαμβάνουν υπόψη στο μέτρο του δυνατού τις ισχύουσες στα κράτη μέλη διοικητικές πρακτικές και διαρθρώσεις και καθορίζονται κατά τρόπον ώστε να μη δημιουργούν υπερβολικές οικονομικές υποχρεώσεις και διοικητικά έξοδα.3. Οι επιτόπιοι έλεγχοι και εξακριβώσεις της Επιτροπής πραγματοποιούνται, σύμφωνα με τις αρμοδιότητες που προβλέπονται στις καθ' ύλη ρυθμίσης, από υπαλλήλους εξουσιοδοτημένους δυνάμει αυτών των ρυθμίσεων καθώς επίσης από εμπειρογνώμονες δεόντως εξουσιοδοτημένους. Υπό την επιφύλαξη των εθνικών διατάξεων σχετικά με το απόρρητο της δικαστικής ανακρίσεως, οι υπάλληλοι και οι εμπειρογνώμονες που προβαίνουν σε επιτόπιο έλεγχο έχουν πρόσβαση σε όλες τις πληροφορίες που αφορούν τις εν λόγω πράξεις, συμπεριλαμβανομένων εκείνων που έχουν συγκεντρωθεί από τους εθνικούς ελεγκτές, ενώ παράλληλα έχουν τη δυνατότητα να λαμβάνουν αντίγραφα αυτών των εγγράφων που βρίσκονται στη διάθεσή τους.Όλες οι πληροφορίες που συγκεντρώνονται σε σχέση με τους ελέγχους και τις εξακριβώσεις που αναφέρονται στο πρώτο εδάφιο καλύπτονται από το επαγγελματικό απόρρητο. Δεν μπορούν να ανακοινωθούν σε πρόσωπα άλλα πλην εκείνων τα οποία νομιμοποιούνται, λόγω των αρμοδιοτήτων τους, να τα γνωρίζουν, ούτε να χρησιμοποιηθούν για σκοπούς άλλους πλην εκείνων που προβλέπονται στην παράγραφο 2.4. Οφείλουν να επιτρέπουν τη διενέργεια επιτόπιων ελέγχων και εξακριβώσεων και κυρίως να διευκολύνουν την πρόσβαση στις εγκαταστάσεις, γήπεδα, συγκοινωνιακά μέσα ή άλλους προς επίσκεψη για το σκοπό αυτό τόπους, τα φυσικά ή νομικά πρόσωπα:- τα οποία απολαμβάνουν, άμεσα ή έμμεσα, οικονομικού πλεονεκτήματος ή- στα οποία η κοινοτική νομοθεσία επιβάλλει υποχρεώσεις ή- τα οποία συμμετέχουν, έμμεσα ή άμεσα, στις ενέργειες που προβλέπονται από την εφαρμοστέα νομοθεσία, κυρίως ως διαδοχικοί προμηθευτές, αποστολείς, μεταφορείς ή μεταποιητές, οργανισμοί διαχείρισης ή συντονιστές.5. Όταν τα αναφερόμενα στην παράγραφο 4 πρόσωπα αντιτίθενται σε έναν επιτόπιο έλεγχο ή εξακρίβωση, το ενδιαφερόμενο κράτος μέλος παρέχει στους υπαλλήλους και στους δεόντως εξουσιοδοτημένους από την Επιτροπή εμπειρογνώμονες την απαραίτητη συνδρομή για να τους επιτρέπει να λαμβάνουν κατάλληλα μέτρα για την εκπλήρωση της αποστολής επιτόπιου ελέγχου και εξακρίβωσης, η οποία τους έχει ανατεθεί, σύμφωνα με τους εθνικούς διαδικαστικούς κανόνες.Άρθρο 12 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 27.7.2021
 COM(2021) 426 final
 2021/0243(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην όγδοη διάσκεψη των μερών της συμφωνίας για τη διατήρηση των αφρικανο-ευρασιατικών αποδημητικών υδρόβιων πτηνών όσον αφορά ορισμένες τροποποιήσεις στο παράρτημα 3 της συμφωνίας
 ΑΙΤΙΟΛΟΓΙΚΗ ΕΚΘΕΣΗ
 1.Αντικείμενο της πρότασης
 Η παρούσα πρόταση αφορά την απόφαση για τον καθορισμό της θέσης που πρέπει να ληφθεί, εξ ονόματος της Ένωσης, στην όγδοη διάσκεψη των μερών της συμφωνίας για τη διατήρηση των αφρικανο-ευρασιατικών αποδημητικών υδρόβιων πτηνών (στο εξής: AEWA) σε σχέση με την προβλεπόμενη έγκριση ορισμένων τροποποιήσεων στο παράρτημα 3 της συμφωνίας.
 2.Πλαίσιο της πρότασης
 2.1.Η συμφωνία για τη διατήρηση των αφρικανο-ευρασιατικών αποδημητικών υδρόβιων πτηνών
 Η συμφωνία για τη διατήρηση των αφρικανο-ευρασιατικών αποδημητικών υδρόβιων πτηνών (στο εξής: AEWA) αποσκοπεί στη διατήρηση των αποδημητικών υδρόβιων πτηνών και των ενδιαιτημάτων τους στην Αφρική, την Ευρώπη, τη Μέση Ανατολή, την Κεντρική Ασία, τη Γροιλανδία και το Καναδικό Αρχιπέλαγος.
 Η συμφωνία AEWA, που εκπονήθηκε στο πλαίσιο της σύμβασης για τα αποδημητικά είδη (CMS) και διέπεται από το Πρόγραμμα των Ηνωμένων Εθνών για το περιβάλλον (UNEP), συνενώνει διάφορες χώρες και την ευρύτερη παγκόσμια οικολογική κοινότητα, με σκοπό την υλοποίηση συντονισμένων δράσεων για τη διατήρηση και τη διαχείριση των αποδημητικών υδρόβιων πτηνών σε όλη τη μεταναστευτική τους ακτίνα.
 Η συμφωνία άρχισε να ισχύει την 1η Νοεμβρίου 1999. Η Ευρωπαϊκή Ένωση είναι συμβαλλόμενο μέρος της εν λόγω συμφωνίας από την 1η Οκτωβρίου 2005
 1
 . Επί του παρόντος, υπάρχουν ογδόντα δύο συμβαλλόμενα μέρη, σαράντα τέσσερα από την Ευρασία (συμπεριλαμβανομένης της ΕΕ) και τριάντα οκτώ από την Αφρική. Είκοσι τέσσερα κράτη μέλη της ΕΕ είναι μέρη της συμφωνίας
 2
 .
 Η οδηγία 2009/147/ΕΚ περί της διατηρήσεως των αγρίων πτηνών (στο εξής: οδηγία για τα πτηνά)
 3
 ενσωματώνει στο δίκαιο της Ένωσης τις δεσμεύσεις που ορίζονται στη συμφωνία. Η οδηγία για τα πτηνά αφορά τη διατήρηση όλων των ειδών πτηνών που ζουν εκ φύσεως σε άγρια κατάσταση στο ευρωπαϊκό έδαφος των κρατών μελών, στο οποίο εφαρμόζεται η συνθήκη. Καλύπτει την προστασία και τη διατήρηση των ειδών αυτών και θεσπίζει κανόνες για την εκμετάλλευσή τους.
 2.2.Η διάσκεψη των μερών
 Η διάσκεψη των μερών αποτελεί το κύριο όργανο λήψης αποφάσεων σχετικά με τη συμφωνία. Έχει την αρμοδιότητα να ανασκοπεί τα παραρτήματα της συμφωνίας και συνέρχεται ανά τριετία. Κάθε μέρος διαθέτει μία μόνο ψήφο, πλην όμως οι οργανισμοί περιφερειακής οικονομικής ολοκλήρωσης, όπως η Ευρωπαϊκή Ένωση, ασκούν το οικείο δικαίωμα ψήφου με αριθμό ψήφων ίσο με τον αριθμό των κρατών μελών που συμμετέχουν σε αυτούς και τα οποία είναι μέρη στη συμφωνία. Κάθε τροποποίηση παραρτήματος εγκρίνεται με την πλειοψηφία των δύο τρίτων των μερών που είναι παρόντα στη διάσκεψη.
 Η όγδοη διάσκεψη των μερών της συμφωνίας θα πραγματοποιηθεί στην Ουγγαρία από τις 5 έως τις 8 Οκτωβρίου 2021.
 2.3.Η προς έκδοση πράξη της διάσκεψης των μερών
 Στο διάστημα 5-8 Οκτωβρίου 2021, κατά την όγδοη συνεδρίασή της, η διάσκεψη των μερών πρόκειται να εγκρίνει το ψήφισμα 8 xx σχετικά με την έγκριση των τροποποιήσεων στα παραρτήματα της συμφωνίας AEWA σύμφωνα με


text:
το άρθρο X παράγραφος 5 της συμφωνίας (στο εξής: προς έκδοση πράξη).
 Σκοπός της προς έκδοση πράξης είναι η τροποποίηση του παραρτήματος 3 (Σχέδιο δράσης) της συμφωνίας. Ενώ το παράρτημα 2 περιλαμβάνει τον κατάλογο των αποδημητικών υδρόβιων πτηνών στα οποία εφαρμόζεται η συμφωνία, το παράρτημα 3 καθορίζει τις δράσεις που αναλαμβάνουν τα μέρη σε σχέση με τα είδη προτεραιότητας. Τα είδη προτεραιότητας είναι εγγεγραμμένα στο παράρτημα 3 πίνακας 1 βάσει ορισμένων κριτηρίων που ορίζονται στον εν λόγω πίνακα.
 Το άρθρο II της συμφωνίας προβλέπει ότι: «Τα μέρη λαμβάνουν συντονισμένα μέτρα για τη διατήρηση των ειδών αποδημητικών υδρόβιων πτηνών σε ευνοϊκή διατηρησιακή κατάσταση ή για την επαναφορά τους σε τέτοια κατάσταση. Προς τον σκοπό αυτό, εφαρμόζουν, στα πλαίσια της εθνικής δικαιοδοσίας τους, τα μέτρα που ορίζονται στο άρθρο ΙΙΙ, καθώς και τις ειδικές δράσεις που ορίζονται στο σχέδιο δράσης που προβλέπεται στο άρθρο IV, της παρούσας συμφωνίας».
 Η προς έκδοση πράξη θα αρχίσει να ισχύει για όλα τα μέρη και θα έχει δεσμευτική ισχύ από την ενενηκοστή ημέρα μετά την ημερομηνία της θέσπισής της εκ μέρους της διάσκεψης των μερών, πλην των μερών τα οποία διατύπωσαν επιφύλαξη. Κατά την περίοδο των ενενήντα ημερών, κάθε μέρος μπορεί, μέσω γραπτής κοινοποίησης στον θεματοφύλακα, να διατυπώνει επιφύλαξη όσον αφορά τροποποίηση παραρτήματος.
 3.Η θέση που πρέπει να ληφθεί εξ ονόματος της Ένωσης
 Η προτεινόμενη θέση που πρέπει να ληφθεί, εξ ονόματος της Ένωσης, έχει ως στόχο να υποστηρίξει, κατά την όγδοη διάσκεψη των μερών, την προς έκδοση πράξη.
 Οι τροποποιήσεις στο παράρτημα 3 πίνακας 1 οι οποίες περιλαμβάνονται στην προς έκδοση πράξη προτάθηκαν από το Ηνωμένο Βασίλειο, με βάση τις συστάσεις της τεχνικής επιτροπής για τα AEWA και συνίστανται σε:
 (1)δημιουργία και προσθήκη νέας (στ) κατηγορίας για τους πληθυσμούς ειδών που είναι εγγεγραμμένοι στο παράρτημα 3 πίνακας 1 στήλη Α κατηγορία 3 και στήλη Β κατηγορία 2 της συμφωνίας, όταν τα σχετικά στοιχεία είναι ελλιπή, για παράδειγμα όταν δεν υπάρχουν διαθέσιμες πληροφορίες σχετικά με την κατεύθυνση των τάσεων·
 (2)σημείωση με «()» κατηγοριοποιήσεων του πίνακα 1 που βασίζονται σε στατιστικά αβέβαιες τάσεις και άγνωστο μέγεθος πληθυσμού και
 (3)αλλαγή των κατηγοριών πληθυσμών με βάση τα στοιχεία που συγκεντρώθηκαν στο πλαίσιο της 8ης έκδοσης της έκθεσης για τη διατηρησιακή κατάσταση των AEWA.
 Οι προτεινόμενες τροποποιήσεις που παρουσιάζονται στα σημεία 1 και 2 ανωτέρω βασίζονται στην αρχή της προφύλαξης, δεδομένου ότι θα διασφαλίσουν ότι η έλλειψη πληροφοριών σχετικά με την τάση των πληθυσμών λαμβάνεται προσεκτικά υπόψη στην εγγραφή των πληθυσμών και, ως εκ τούτου, στην επίτευξη υψηλότερου βαθμού προστασίας, όταν είναι αναγκαίο. Οι εν λόγω τροποποιήσεις θα εγκριθούν, εξ ονόματος της Ευρωπαϊκής Ένωσης, από την Επιτροπή, σύμφωνα με το άρθρο 3 παράγραφοι 1 και 3 της απόφασης 2006/871/ΕΚ του Συμβουλίου, της 18ης Ιουλίου 2005, για τη σύναψη εκ μέρους της Ευρωπαϊκής Κοινότητας της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας.
 Όσον αφορά τις προτεινόμενες τροποποιήσεις βάσει του σημείου 3 ανωτέρω, αυτές συνίστανται σε αλλαγές στις εγγραφές ορισμένων ειδών και των πληθυσμών τους. Από αυτές τις προτεινόμενες τροποποιήσεις στο παράρτημα 3 της συμφωνίας, η


text:
αλλαγή στην εγγραφή πέντε πληθυσμών τεσσάρων ειδών δεν είναι σύμφωνη προς τη σχετική νομοθεσία της ΕΕ (οδηγία για τα πτηνά). Οι τροποποιήσεις αυτές προβλέπουν:
 –αλλαγή από τη στήλη B κατηγορία 1 στη στήλη A κατηγορία 3 του πίνακα 1:
 ·δύο πληθυσμών της σταχτόχηνας (Anser anser) (Ισλανδία / ΗΒ και Ιρλανδία και Εύξεινος Πόντος και Τουρκία)
 ·του πληθυσμού Φερεντίνι ή Ροπαλόπαπια (Netta rufina) του Εύξεινου Πόντου και της Ανατολικής Μεσογείου
 ·του πληθυσμού του αργυροπουλιού (Pluvialis squatarola squatarola) της Κεντρικής και Ανατολικής Σιβηρίας / Νοτιοδυτικής Ασίας και Ανατολικής και Μεσημβρινής Αφρικής.
 –αλλαγή από τη στήλη Α τέταρτο κριτήριο του πίνακα 1 στη στήλη Α κατηγορία 3 κριτήριο γ του πίνακα 1 του πληθυσμού του στρειδοφάγου (Haematopus ostralegus longipes) της Νοτιοανατολικής Ευρώπης και Δυτικής Ασίας / Νοτιοδυτικής Ασίας και Βορειοανατολικής Αφρικής.
 Αυτές οι προβλεπόμενες αλλαγές για τους πέντε πληθυσμούς τεσσάρων ειδών σημαίνουν ότι δεν θα επιτρέπεται πλέον το κυνήγι βάσει της συμφωνίας, παρόλο που είναι θηρεύσιμα είδη βάσει της οδηγίας για τα πτηνά, δεδομένου ότι περιλαμβάνονται στο παράρτημα ΙΙ μέρος β της οδηγίας για τα πτηνά. Οι τροποποιήσεις αυτές, συνεπώς, θα απαιτήσουν ισχυρότερη νομική προστασία από εκείνη που απαιτείται βάσει του δικαίου της ΕΕ.
 Αν οι προτεινόμενες αλλαγές συνοδεύονταν από αστερίσκο «*», αυτός θα δήλωνε ότι η θήρα του είδους θα μπορούσε να συνεχιστεί, στη βάση βιώσιμης χρήσης, στο πλαίσιο ενός διεθνούς σχεδίου δράσης με το οποίο θα εφαρμόζονταν οι αρχές προσαρμοστικής διαχείρισης απόληψης. Ως εκ τούτου, η επιφύλαξη της Ευρωπαϊκής Ένωσης όσον αφορά τον εν λόγω πληθυσμό θα μπορούσε να αρθεί, μόλις τεθεί σε εφαρμογή μηχανισμός προσαρμοστικής διαχείρισης απόληψης στο πλαίσιο διεθνούς οργανισμού, σύμφωνα με τις απαιτήσεις του άρθρου 7 της οδηγίας για τα πτηνά. Ωστόσο, καμία από τις προτεινόμενες τροποποιήσεις δεν συνοδεύεται από αστερίσκο «*».
 Όλες οι προτεινόμενες τροποποιήσεις εγκρίνονται εξ ονόματος της Ευρωπαϊκής Ένωσης, σύμφωνα με το άρθρο 218 παράγραφος 9 της ΣΛΕΕ. Ωστόσο, σύμφωνα με το άρθρο 3 παράγραφος 4 της απόφασης 2006/871/ΕΚ του Συμβουλίου, της 18ης Ιουλίου 2005, η Επιτροπή διατυπώνει επιφύλαξη όσον αφορά τις προτεινόμενες τροποποιήσεις σχετικά με τους ανωτέρω πέντε πληθυσμούς τεσσάρων ειδών, όπως έπραξε και στην περίπτωση τροποποιήσεων με παρόμοια αποτελέσματα κατά τις προηγούμενες διασκέψεις των μερών, καθώς οι εν λόγω τροποποιήσεις απαιτούν την τροποποίηση της οδηγίας για τα πτηνά, γεγονός που δεν είναι δυνατόν να επιτευχθεί εντός ενενήντα ημερών από την ημερομηνία της έγκρισής τους από τη διάσκεψη των μερών.
 4.Νομική βάση
 4.1.Διαδικαστική νομική βάση
 4.1.1.Αρχές
 Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
 Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εκάστοτε όργανο. Περιλαμβάνει επίσης κείμενα που δεν έχουν μεν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο


text:
το περιεχόμενο των ρυθμίσεων που θεσπίζει ο νομοθέτης της Ένωσης»
 4
 .
 4.1.2.Εφαρμογή στην προκειμένη περίπτωση
 Η διάσκεψη των μερών είναι όργανο που συστάθηκε από δεδομένη συμφωνία, ήτοι τη συμφωνία για τη διατήρηση των αφρικανο-ευρασιατικών αποδημητικών υδρόβιων πτηνών.
 Η πράξη την οποία καλείται να θεσπίσει η διάσκεψη των μερών συνιστά πράξη που παράγει έννομα αποτελέσματα. Η προς έκδοση πράξη θα έχει δεσμευτική ισχύ βάσει του διεθνούς δικαίου και επηρεάζει με καθοριστικό τρόπο το περιεχόμενο της νομοθεσίας της Ευρωπαϊκής Ένωσης, ήτοι της οδηγίας για τα πτηνά. Αυτό οφείλεται στο γεγονός ότι ορισμένες δράσεις, ιδίως όσον αφορά τη θήρα, που αναλαμβάνουν τα μέρη σε σχέση με τα είδη προτεραιότητας που είναι εγγεγραμμένα στο παράρτημα 3 πίνακας 1 της συμφωνίας δεν είναι πάντοτε συμβατές με ό,τι προβλέπεται στην οδηγία για τα πτηνά όσον αφορά τα συγκεκριμένα είδη. Ειδικότερα, αν ένα είδος που είναι εγγεγραμμένο στο παράρτημα II της οδηγίας για τα πτηνά χαρακτηρίζεται πλέον ως μη θηρεύσιμο βάσει της συμφωνίας AEWA, απαιτείται τροποποίηση της οδηγίας για τα πτηνά.Σύμφωνα με το άρθρο 3 της απόφασης 2006/871/ΕΚ του Συμβουλίου, της 18ης Ιουλίου 2005, για τη σύναψη εκ μέρους της Ευρωπαϊκής Κοινότητας της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας, σε ό,τι αφορά θέματα που εμπίπτουν στις αρμοδιότητες της Κοινότητας, η Επιτροπή εξουσιοδοτείται να εγκρίνει, εξ ονόματος της Κοινότητας, τροποποιήσεις των παραρτημάτων της συμφωνίας που εγκρίνονται σύμφωνα με το άρθρο Χ παράγραφος 5 αυτής. Ωστόσο, η εν λόγω εξουσιοδότηση περιορίζεται σε εκείνες τις τροποποιήσεις οι οποίες συνάδουν προς την κοινοτική νομοθεσία σχετικά με τη διατήρηση των άγριων πτηνών και των φυσικών ενδιαιτημάτων τους, και δεν συνεπάγονται ουδεμία τροποποίηση αυτής.
 Δεδομένου ότι οι προτεινόμενες τροποποιήσεις στο παράρτημα 3 πίνακας 1 της συμφωνίας οι οποίες αφορούν τα ακόλουθα τέσσερα είδη: σταχτόχηνα (Anser anser), Φερεντίνι ή Ροπαλόπαπια (Netta rufina), αργυροπούλι (Pluvialis squatarola squatarola) και στρειδοφάγος (Haematopus ostralegus longipes) απαιτούν την τροποποίηση της οδηγίας για τα πτηνά, είναι αναγκαία η απόφαση του Συμβουλίου για τον καθορισμό της θέσης που πρέπει να ληφθεί, εξ ονόματος της Ευρωπαϊκής Ένωσης, στην όγδοη διάσκεψη των μερών της συμφωνίας όσον αφορά τις τροποποιήσεις αυτές
 5
 .
 Η προς έκδοση πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
 Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
 4.2.Ουσιαστική νομική βάση
 4.2.1.Αρχές
 Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης. Αν η προς έκδοση πράξη επιδιώκει διττό σκοπό ή έχει δύο συνιστώσες και αν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση βάσει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι σε εκείνη που επιβάλλει ο κύριος ή πρωτεύων σκοπός ή συνιστώσα.
 4.2.2.Εφαρμογή στην προκειμένη περίπτωση
 Ο κύριος σκοπός και το περιεχόμενο της προς έκδοση πράξης


text:
αφορούν το περιβάλλον.
 Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 192 παράγραφος 1 της ΣΛΕΕ.
 4.3.Συμπέρασμα
 Το άρθρο 192 παράγραφος 1 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ, θα πρέπει να αποτελέσουν τη νομική βάση της προτεινόμενης απόφασης.
 5.Δημοσίευση της προς έκδοση πράξης
 Δεδομένου ότι η προς έκδοση πράξη της συμφωνίας για τη διατήρηση των αφρικανο-ευρασιατικών αποδημητικών υδρόβιων πτηνών θα τροποποιήσει το παράρτημα 3 της συμφωνίας, είναι σκόπιμο να δημοσιευθεί στην Επίσημη Εφημερίδα της Ευρωπαϊκής Ένωσης μετά τη θέσπισή της.
 2021/0243 (NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στην όγδοη διάσκεψη των μερών της συμφωνίας για τη διατήρηση των αφρικανο-ευρασιατικών αποδημητικών υδρόβιων πτηνών όσον αφορά ορισμένες τροποποιήσεις στο παράρτημα 3 της συμφωνίας
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 192 παράγραφος 1, σε συνδυασμό με το άρθρο 218 παράγραφος 9,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 (1)H συμφωνία για τη διατήρηση των αφρικανο-ευρασιατικών αποδημητικών υδρόβιων πτηνών (στο εξής: συμφωνία) άρχισε να ισχύει την 1η Νοεμβρίου 1999 και συνάφθηκε, εξ ονόματος της Ευρωπαϊκής Κοινότητας, με την απόφαση 2006/871/ΕΚ του Συμβουλίου
 6
 .
 (2)Σύμφωνα με το άρθρο X παράγραφος 5 της συμφωνίας, η διάσκεψη των μερών μπορεί να εγκρίνει τροποποιήσεις των παραρτημάτων της συμφωνίας.
 (3)Η όγδοη διάσκεψη των μερών, στις 5-8 Οκτωβρίου 2021, αναμένεται να εγκρίνει ψήφισμα σχετικά με την έγκριση τροποποιήσεων στο παράρτημα 3 της συμφωνίας.
 (4)Είναι σκόπιμο να καθοριστεί η θέση που πρέπει να ληφθεί, εξ ονόματος της Ένωσης, στη διάσκεψη των μερών, δεδομένου ότι το ψήφισμα θα έχει δεσμευτική ισχύ για την Ένωση και θα επηρεάζει με καθοριστικό τρόπο το περιεχόμενο του δικαίου της Ένωσης, ήτοι της οδηγίας για τα πτηνά.
 (5)Οι προτεινόμενες τροποποιήσεις στο παράρτημα 3 της συμφωνίας τις οποίες υπέβαλε το Ηνωμένο Βασίλειο και οι οποίες ορίζονται στο σχέδιο ψηφίσματος 8.xx και αφορούν τα ακόλουθα τέσσερα είδη: σταχτόχηνα (Anser anser), Φερεντίνι ή Ροπαλόπαπια (Netta rufina), αργυροπούλι (Pluvialis squatarola squatarola) και στρειδοφάγος (Haematopus ostralegus longipes), οι οποίες δεν είναι σύμφωνες με τη σχετική νομοθεσία της ΕΕ (οδηγία για τα πτηνά), θα πρέπει να εγκριθούν εξ ονόματος της Ευρωπαϊκής Ένωσης, δεδομένου ότι συμβάλλουν στην επίτευξη υψηλότερου βαθμού προστασίας αυτών των πληθυσμών ειδών οι οποίοι φθίνουν. Ωστόσο, σύμφωνα με το άρθρο 3 παράγραφος 4 της απόφασης 2006/871/ΕΚ του Συμβουλίου, της 18ης Ιουλίου 2005, η Επιτροπή θα πρέπει να διατυπώσει επιφύλαξη όσον αφορά τις προτεινόμενες τροποποιήσεις σχετικά με τα ανωτέρω τέσσερα είδη, καθώς οι εν λόγω τροποποιήσεις απαιτούν την τροποποίηση της οδηγίας για τα πτηνά, γεγονός που δεν είναι δυνατόν να επιτευχθεί εντός ενενήντα ημερών από την ημερομηνία της έγκρισής τους από τη διάσκεψη των μερών.
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Η θέση που πρέπει να ληφθεί, εξ ονόματος της Ένωσης, στην όγδοη διάσκεψη των μερών της συμφωνίας είναι η ακόλουθη:
 Οι τροποποιήσεις στο παράρτημα 3 της συμφωνίας τις οποίες υπέβαλε το Ηνωμένο Βασίλειο και οι οποίες ορίζονται στο σχέδιο ψηφίσματος


text:
8.xx της όγδοης διάσκεψης των μερών της συμφωνίας και αφορούν τα ακόλουθα τέσσερα είδη: σταχτόχηνα (Anser anser), Φερεντίνι ή Ροπαλόπαπια (Netta rufina), αργυροπούλι (Pluvialis squatarola squatarola) και στρειδοφάγος (Haematopus ostralegus longipes), θα εγκριθούν στην όγδοη διάσκεψη των μερών, εξ ονόματος της Ευρωπαϊκής Ένωσης.
 Άρθρο 2
 Η παρούσα απόφαση απευθύνεται στην Επιτροπή.
 Βρυξέλλες,
 Για το Συμβούλιο
 Ο Πρόεδρος
 (1)
 Απόφαση 2006/871/ΕΚ του Συμβουλίου, της 18ης Ιουλίου 2005, για τη σύναψη εκ μέρους της Ευρωπαϊκής Κοινότητας της συμφωνίας για τη διατήρηση των αποδημητικών υδρόβιων πτηνών της Αφρικής και της Ευρασίας. ΕΕ L 345 της 8.12.2006, σ. 24.
 (2)
 Τρία κράτη μέλη δεν είναι μέρη της συμφωνίας: η Αυστρία, η Μάλτα και η Πολωνία.
 (3)
 ΕΕ L 20 της 26.1.2010. σ. 7 —
 http://eur-lex.europa.eu/LexUriServ/LexUriServ.do?uri=OJ:L:2010:020:0007:0025:EL:PDF
 .
 (4)
 Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.
 (5)
 Όσον αφορά τις τροποποιήσεις που δεν απαιτούν την τροποποίηση της οδηγίας για τα πτηνά, η Επιτροπή μπορεί να παράσχει την έγκρισή της σύμφωνα με την απόφαση 2006/871/ΕΚ του Συμβουλίου, της 18ης Ιουλίου 2005.
 (6)
 ΕΕ L 345 της 8.12.2006, σ. 24.


text:
 Σημαντική ανακοίνωση νομικού περιεχομένου
 |
 52005PC0381(01)
 Πρόταση απόφασης του Ευρωπαϊκού Κοινοßουλίου και του Συμβουλίου Για τη θέσπιση απλουστευμένου καθεστώτος για τον έλεγχο των προσώπων στα εξωτερικά σύνορα βασιζόμενου στη μονομερή αναγνώριση από την Τσεχική Δημοκρατία, την Εσθονία, την Κύπρο, την Λετονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία, ορισμένων εγγράφων ως ισοδυνάμων προς τις εθνικές τους θεωρήσεις προκειμένου για τη διέλευση από το έδαφός τους /* COM/2005/0381 τελικό - COD 2005/0158 */
 [pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 22.8.2005COM(2005) 381 τελικό2005/0158 (COD)2005/0159 (COD)ΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥΓια τη θέσπιση απλουστευμένου καθεστώτος για τον έλεγχο των προσώπων στα εξωτερικά σύνορα βασιζόμενου στη μονομερή αναγνώριση από την Τσεχική Δημοκρατία, την Εσθονία, την Κύπρο, την Λετονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία, ορισμένων εγγράφων ως ισοδυνάμων προς τις εθνικές τους θεωρήσεις προκειμένου για τη διέλευση από το έδαφός τουςΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥΓια τη θέσπιση απλουστευμένου καθεστώτος για τον έλεγχο των προσώπων στα εξωτερικά σύνορα βασιζόμενου στη μονομερή αναγνώριση από τα κράτη μέλη ορισμένων τίτλων διαμονής που εκδίδονται από την Ελβετία και το Λίχτενσταϊν προκειμένου για τη διέλευση από το έδαφός τους.(υποβληθείσες από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. ΕΙΣΑΓΩΓΗΗ αμοιβαία αναγνώριση των ταξιδιωτικών εγγράφων που εκδίδουν άλλα κράτη μέλη είναι μία από τις βασικές αρχές που υποστηρίζουν τη δημιουργία ενός χώρου χωρίς εσωτερικά σύνορα. Ο στόχος που επιδιώκεται με αυτή την αρχή είναι να μπορεί ο υπήκοος τρίτης χώρας, κάτοχος ορισμένων εγγράφων που εκδίδει κράτος μέλος το οποίο συμμετέχει πλήρως στον κοινό χώρο, να εισέρχεται ή/και να κυκλοφορεί ελεύθερα εντός του κοινού αυτού χώρου χωρίς να υποβάλλεται σε επιπρόσθετες απαιτήσεις. Προϋποθέσεις για την επιτυχή υλοποίηση αυτής της αρχής είναι η ύπαρξη εμπιστοσύνης μεταξύ των εταίρων όσον αφορά την ασφάλεια των εγγράφων, και επαρκώς ενδελεχής έλεγχος των προσώπων βάσει κοινών κριτηρίων και διαδικασιών προκειμένου να αποφευχθεί οποιοσδήποτε κίνδυνος συνδέεται με την κινητικότητα αυτής της κατηγορίας ατόμων.Το σημερινό «κεκτημένο» του Σένγκεν καθιερώνει την αρχή της αμοιβαίας αναγνώρισης μιας ομοιόμορφης θεώρησης (άρθρο 10 της σύμβασης εφαρμογής της συμφωνίας του Σένγκεν της 14ης Ιουνίου 1985, μεταξύ των κυβερνήσεων των κρατών της Οικονομικής Ενώσεως Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας σχετικά με τη σταδιακή κατάργηση των ελέγχων στα κοινά σύνορα, που υπεγράφη στο Σένγκεν στις 19 Ιουνίου 1990, στο εξής «σύμβαση Σένγκεν»)[1], όπως επιβεβαιώνεται με το άρθρο 2 του κανονισμού (ΕΚ) αριθ. 539/2001[2] όπου ορίζεται ότι θεώρηση που εκδίδεται από κράτος μέλος του Σένγκεν ισχύει και για τη διέλευση των εξωτερικών συνόρων άλλου κράτους μέλους του Σένγκεν για σύντομη διαμονή ή προκειμένου για διέλευση μέσω του εδάφους του. Οι ισχύουσες σήμερα διατάξεις του Σένγκεν (άρθρα 18 και 21 της σύμβασης εφαρμογής του Σένγκεν) προβλέπουν επίσης σύστημα αμοιβαίας αναγνώρισης θεωρήσεων διαμονής μακράς διαρκείας και τίτλων διαμονής που εκδίδονται από κράτη μέλη τα οποία εφαρμόζουν πλήρως το κεκτημένο του Σένγκεν. Αυτό το σύστημα αμοιβαίας αναγνώρισης καλύπτει τη διέλευση (άρθρο 18) και τη σύντομη διαμονή (άρθρο 21).Όσον αφορά τα νέα κράτη μέλη, η λεγόμενη «διαδικασία εφαρμογής του Σένγκεν σε δύο


text: φάσεις» που προβλέπεται στα άρθρο 3 της πράξης προσχώρησης, αφήνει να εννοηθεί σχετικά με τις διατάξεις περί θεωρήσεων ότι, αν και τα κράτη μέλη πρέπει, ήδη από την ημερομηνία της προσχώρησης, να εφαρμόζουν τις διατάξεις του κανονισμού (ΕΚ) αριθ. 539/2001 και να υπάγουν σε υποχρέωση θεώρησης τους υπηκόους τρίτων χωρών που εντάσσονται στον κατάλογο του παραρτήματος 1, εντούτοις πρέπει να εκδίδουν τις εθνικές θεωρήσεις μέχρις ότου εκδοθεί απόφαση του Συμβουλίου περί της πλήρους ενσωμάτωσής του στον χώρο του Σένγκεν.Ο ορισμός της θεώρησης Σένγκεν στο άρθρο 2 του κανονισμού (ΕΚ) αριθ. 539/2001 αποκλείει την δυνατότητα να αναγνωριστεί ως ισοδύναμη προς εθνική θεώρηση εκδιδόμενη από κράτος που δεν είναι πλήρως ενταγμένο στον κοινό χώρο μια θεώρηση συντόμης διαμονής εκδιδόμενη από κράτος που εφαρμόζει πλήρως το κεκτημένο του Σένγκεν, έτσι ώστε το πρώτο κράτος μέλος να μη δύναται, βάσει αυτής της έλλειψης ισοδυναμίας, να επιτρέπει τη διέλευση και τη διαμονή στο έδαφός του υπηκόων τρίτων χωρών που υπόκεινται στην υποχρέωση θεώρησης αλλά να απαιτεί επίσης και την εθνική του θεώρηση. Επί πλέον, ο κανονισμός δεν προβλέπει ισοδύναμο καθεστώς για τους τίτλους διαμονής και τις θεωρήσεις.Εξάλλου, οι κανόνες του Σένγκεν σχετικά με την αναγνώριση που εφαρμόζονται για τους σκοπούς διέλευσης και σύντομης διαμονής δεν εφαρμόζονται από την ημερομηνία προσχώρησης στις σχέσεις μεταξύ παλαιών και νέων κρατών μελών. Κατά συνέπεια, τα νέα κράτη μέλη υπόκεινται από την προσχώρηση στην υποχρέωση έκδοσης εθνικών θεωρήσεων για είσοδο στο έδαφός τους και διέλευση από αυτό σε υπηκόους τρίτων χωρών που υπόκεινται στη υποχρέωση θεώρησης δυνάμει του κανονισμού (ΕΚ) αριθ. 539/2001, έστω και αν τα ενδιαφερόμενα άτομα κατέχουν τίτλο διαμονής ή θεώρηση για τον χώρο του Σένγκεν ή αν είναι κάτοχοι εθνικής θεώρησης μακράς διαμονής που έχει εκδοθεί από κράτος Σένγκεν.Αν και οι διατάξεις του «κεκτημένου του Σένγκεν» για τα εξωτερικά σύνορα, συμπεριλαμβανομένου του άρθρου 5 παρ. 3 της σύμβασης Σένγκεν, εντάσσονται στην κατηγορία των διατάξεων Σένγκεν τις οποίες πρέπει να εφαρμόζουν από την προσχώρησή τους και μετά τα νέα κράτη μέλη στις σχέσεις μεταξύ τους και τις σχέσεις μεταξύ νέων και παλαιών κρατών μελών[3], αυτό δεν σημαίνει, από μόνο του, καθεστώς υποχρεωτικής αμοιβαίας αναγνώρισης τίτλων διαμονής προκειμένου για τη διέλευση των εξωτερικών συνόρων, δεδομένου ότι ένα απαραίτητο βασικό στοιχείο για αυτό το καθεστώς αμοιβαίας αναγνώρισης – δηλ. ο κατάλογος των τίτλων διαμονής τον οποίο αφορά και τον οποίο περιλαμβάνει το παράρτημα ΧΙ του κοινού εγχειριδίου – έχει σκόπιμα και ρητά αποκλειστεί από την κατηγορία I (διατάξεις ισχύουσες άμα τη προσχωρήσει). Αυτό συμβαδίζει πλήρως με το γεγονός ότι όλες οι διατάξεις του κεκτημένου του Σένγκεν που καθιερώνουν καθεστώς αμοιβαίας αναγνώρισης εγγράφων (θεωρήσεων, τίτλων διαμονής κλπ.) έχουν συμπεριληφθεί στην κατηγορία II (διατάξεις ισχύουσες μετά από ημερομηνία που θα οριστεί από το Συμβούλιο). Το άρθρο 5 παρ. 3 ορίζει περιορισμένο αριθμό προϋποθέσεων εισόδου που πρέπει να ελέγχονται.Κατά τον ίδιο τρόπο, το άρθρο 5 παρ. 1 παραθέτει τις προϋποθέσεις για την είσοδο υπηκόων τρίτων χωρών που υπόκεινται στην υποχρέωση θεώρησης, χωρίς να καθιερώνει την αμοιβαία αναγνώριση θεώρησης για διαμονή συντόμου διαρκείας. Το άρθρο 5 παρ. 1 στηρίζεται στο σύστημα υποχρεωτικής αμοιβαίας αναγνώρισης


text: θεώρησης συντόμου διαρκείας που καθιερώνεται με το άρθρο 10 της σύμβασης του Σένγκεν. Το ίδιο άρθρο 5 παρ. 1, που εφαρμόζεται επίσης στα νέα κράτη μέλη από την ημερομηνία της προσχώρησης, δεν υπάγει τα παλαιά κράτη μέλη Σένγκεν στην υποχρέωση αναγνώρισης θεωρήσεων που έχουν εκδοθεί από νέα κράτη μέλη, ούτε υπάγει τα νέα κράτη μέλη στην υποχρέωση αναγνώρισης θεωρήσεων Σένγκεν.Εξάλλου, το άρθρο 5 παρ. 3 εφαρμόζεται μόνο για υπηκόους τρίτης χώρας κατόχους τίτλου διαμονής που επιθυμούν να διέλθουν από το έδαφος άλλου κράτους μέλους προκειμένου να επιστρέψουν στον τόπο διαμονής τους· δεν εφαρμόζεται για τα άτομα που επιθυμούν να διέλθουν από το έδαφος κράτους μέλους προκειμένου να ταξιδέψουν από το κράτος μέλος διαμονής προς τρίτη χώρα. Ούτε η διευκόλυνση που προβλέπεται στο άρθρο 5 παρ. 3 εφαρμόζεται για τους κατόχους θεωρήσεων συντόμου διαμονής. Έτσι, η διάταξη αυτή δεν συνιστά την κατάλληλη λύση στα περισσότερα των προβλημάτων που περιγράφονται πιο πάνω.Πριν από την προσχώρησή τους στην Ευρωπαϊκή Ένωση, μερικά νέα κράτη μέλη, λόγω της γεωγραφικής τους θέσης επί των κυρίων αξόνων διέλευσης, αναγνώριζαν στην πράξη τις ομοιόμορφες θεωρήσεις συντόμου διαμονής, τις θεωρήσεις μακράς διαμονής και τους τίτλους διαμονής που εξέδιδαν τα κράτη Σένγκεν για λόγους διέλευσης ή/και συντόμης διαμονής ως ισοδύναμες προς τις δικές τους εθνικές θεωρήσεις. Η αναγνώριση αυτών των εγγράφων γινόταν βάσει διμερών συμφωνιών που είχαν συναφθεί μεταξύ των νέων κρατών μελών και τρίτων χωρών ή βάσει μονομερών εθνικών αποφάσεων[4]. Τα νέα κράτη μέλη υπέδειξαν τις διοικητικές δυσκολίες που αντιμετωπίζουν μετά την προσχώρησή τους στην Ευρωπαϊκή Ένωση μετά την αντικατάσταση της ισχύουσας πρακτικής της αναγνώρισης από το νέο καθεστώς που απαιτεί να εκδίδουν εθνικές θεωρήσεις διέλευσης ή συντόμου διαμονής στους υπηκόους τρίτων χωρών κατόχους θεωρήσεων ή τίτλων διαμονής Σένγκεν ή εθνικής θεώρησης μακράς διαμονής που έχει εκδοθεί από χώρα του Σένγκεν. Ειδικότερα, τόνισαν τη δημιουργία σημαντικού επιπρόσθετου διοικητικού φόρτου για τις πρεσβείες και τα προξενικά γραφεία τους στα κράτη μέλη. Υπογράμμισαν ότι τα άτομα τα οποία αφορούν αυτές οι διευκολύνσεις δεν αντιπροσωπεύουν κανένα κίνδυνο για τα νέα κράτη μέλη δεδομένου ότι έχουν υποβληθεί σε διάφορους αυστηρούς ελέγχους και επαληθεύσεις από τα κράτη Σένγκεν πριν τους εκδοθούν θεωρήσεις ή τίτλοι διαμονής Σένγκεν, ή οι εθνικές θεωρήσεις.Επί πλέον, οι ισχύοντες κανόνες δεν επιτρέπουν στις χώρες Σένγκεν να αναγνωρίζουν τους τίτλους διαμονής τρίτων χωρών, όπως οι τίτλοι διαμονής που εκδίδονται από την Ελβετία ή το Λίχτενσταϊν, προκειμένου για διέλευση ή σύντομη διαμονή στο έδαφος του Σένγκεν. Αυτό σημαίνει ότι υπήκοοι τρίτων χωρών, κάτοχοι τίτλου διαμονής που έχει εκδοθεί από την Ελβετία ή το Λίχτενσταϊν, οι οποίοι υπόκεινται στην υποχρέωση θεώρησης, πρέπει να υποβάλουν αίτηση για θεώρηση όταν διέρχονται από τον κοινό χώρο κατά την επιστροφή τους στη χώρα καταγωγής τους. Δεδομένης της σημαντικής εποχιακής κινητικότητας (δηλ. της περιόδου των καλοκαιρινών διακοπών), οι προξενικές υπηρεσίες ορισμένων κρατών μελών στην Ελβετία και το Λίχτενσταϊν – χώρες τις οποίες αφορούν ιδιαίτερα αυτές οι μετακινήσεις λόγω της γεωγραφικής τους θέσης – αντιμετωπίζουν σοβαρό διοικητικό βάρος λόγω της ανάγκης να εκδίδονται εγκαίρως οι απαιτούμενες θεωρήσεις κατά τις εν λόγω περιόδους. Σύμφωνα με έρευνα του Κεντρικού Ληξιαρχείου Αλλοδαπών


text: της Ελβετίας, τον Απρίλιο 2003, ο αριθμός των εμπλεκομένων σε αυτή την εποχιακή διακίνηση έφθανε τα 514.250 άτομα. Το ίδιο φαινόμενο σημειώνεται επίσης όσον αφορά τη διέλευση των κατόχων τίτλων διαμονής που εκδίδονται από το Λίχτενσταϊν, αν και σε αυτή την περίπτωση ο αριθμός των εμπλεκομένων είναι μικρότερος[5].Όσον αφορά τις ελβετικές αρχές, με νόμο που τέθηκε σε ισχύ τον Ιούλιο 2000, εξαιρούν πλέον από την υποχρέωση θεώρησης τους κατόχους τίτλων διαμονής που εκδίδονται από κράτος μέλος της Ευρωπαϊκής Ένωσης. Αυτή η μονομερής αναγνώριση από την Ελβετία τίτλων διαμονής εκδιδόμενων από κράτη μέλη της Ευρωπαϊκής Ένωσης ως ισοδυνάμων των εθνικών θεωρήσεων καλύπτει τους λόγους διέλευσης και συντόμου διαμονής. Μακροπρόθεσμα, το θέμα της αναγνώρισης του ελβετικού τίτλου διαμονής θα επιλυθεί με τη συμφωνία που υπεγράφη στις 25/10/2004 ενόψει της σύνδεσης της Ελβετίας με το κεκτημένο του Σένγκεν. Εντούτοις, η υπογραφή και στη συνέχεια η κύρωση θα απαιτήσουν κάποιο χρόνο. Εξάλλου, πρέπει να διενεργηθεί αξιολόγηση όλων των αναγκαίων προϋποθέσεων για την εφαρμογή της συμφωνίας, πριν μπορέσει η Ελβετία να συμμετάσχει πλήρως στο κεκτημένο του Σένγκεν. Το σημερινό πρόβλημα πάντως χρειάζεται ταχεία επίλυση προς το συμφέρον των κρατών μελών.Ελλείψει ειδικών διατάξεων στο «κεκτημένο» που να επιτρέπουν θετική απάντηση στα τιθέντα θέματα, και προκειμένου να αντιμετωπιστεί η ανάγκη να εξευρεθεί κατάλληλη λύση για τα κράτη μέλη, η Επιτροπή εξέτασε την πιθανότητα θέσπισης ενός ειδικού συστήματος βασιζόμενου σε προσέγγιση μονομερούς αναγνώρισης.2. ΔΥΟ ΠΡΟΤΑΣΕΙΣΓια να αντιμετωπιστούν καταστάσεις ως οι ανωτέρω, η Επιτροπή αναζήτησε κατάλληλη λύση που θα εξασφαλίζει υψηλό επίπεδο ασφάλειας και θα αποφεύγει την υπονόμευση βασικών αρχών και της ομαλής λειτουργίας του χώρου Σένγκεν.Έτσι, με το παρόν κείμενο προτείνονται δύο πράξεις:Όσον αφορά τα νέα κράτη μέλη, μια απόφαση του ΕΚ και του Συμβουλίου για την καθιέρωση απλουστευμένου καθεστώτος για τον έλεγχο των προσώπων στα εξωτερικά σύνορα βασιζόμενου στην μονομερή αναγνώριση από τα νέα κράτη μέλη, κατά τη μεταβατική περίοδο, ορισμένων εγγράφων που εκδίδουν τα κράτη Σένγκεν, καθώς και για την πρόβλεψη της δυνατότητας επέκτασης του καθεστώτος αναγνώρισης ώστε να περιλαμβάνει έγγραφα εκδιδόμενα από άλλα νέα κράτη μέλη (στοιχείο 2.1).Προς το σκοπό αυτό, η Επιτροπή λαμβάνει υπόψη:- τις ειδικές ανάγκες των νέων κρατών μελών στον χώρο των θεωρήσεων κατά τη μεταβατική περίοδο μέχρι την πλήρη ένταξή τους στον χώρο Σένγκεν, οπότε θα ισχύσουν για αυτά οι κανόνες περί αμοιβαίας αναγνώρισης που προβλέπονται στο κεκτημένο,- τους αυστηρούς ελέγχους και αξιολογήσεις στους οποίους υπόκεινται οι υπήκοοι τρίτων χωρών πριν από την έκδοση εγγράφων Σένγκεν ή εθνικών εγγράφων από τις αρμόδιες αρχές των κρατών μελών,- τον χαμηλό δείκτη κινδύνου που αντιπροσωπεύει αυτή η κατηγορία προσώπων για τα νέα κράτη μέλη·Όσον αφορά τους τίτλους διαμονής που εκδίδονται από την Ελβετία και το Λίχτενσταϊν, μια απόφαση του ΕΚ και του Συμβουλίου για την καθιέρωση απλουστευμένου καθεστώτος για τον έλεγχο των προσώπων στα εξωτερικά σύνορα βασιζόμενου στη μονομερή αναγνώριση ορισμένων τίτλων διαμονής εκδιδόμενων από την Ελβετία και το Λίχτενσταϊν ως ισοδύναμων προς θεωρήσεις εκδιδόμενες από τα κράτη μέλη προκειμένου για τη διέλευση από το έδαφός τους ( (στοιχείο 2.2).Προκειμένου να οριστεί το εν λόγω ειδικό καθεστώς, η Επιτροπή λαμβάνει υπόψη:- τις χρόνιες διοικητικές


text: δυσχέρειες που πρόβαλαν ορισμένες προξενικές υπηρεσίες των κρατών μελών στην Ελβετία και το Λίχτενσταϊν σχετικά με την έκδοση θεωρήσεων σε υπηκόους τρίτων χωρών που διαμένουν και εργάζονται νόμιμα στις χώρες αυτές,- τον χαμηλό δείκτη κινδύνου που διατρέχουν τα κράτη μέλη από τη διέλευση μέσω του εδάφους τους των κατόχων τίτλων διαμονής που έχουν εκδοθεί από την Ελβετία και το Λίχτενσταϊν.2005/0158 (COD)ΠρότασηΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥΓια τη θέσπιση απλουστευμένου καθεστώτος για τον έλεγχο των προσώπων στα εξωτερικά σύνορα βασιζόμενου στη μονομερή αναγνώριση από την Τσεχική Δημοκρατία, την Εσθονία, την Κύπρο, την Λετονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία, ορισμένων εγγράφων ως ισοδυνάμων προς τις εθνικές τους θεωρήσεις προκειμένου για τη διέλευση από το έδαφός τουςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:Τη συνθήκη περί ιδρύσεως της Ευρωπαϊκής Κοινότητας και ιδίως το άρθρο 62 παράγραφος 2,Την πρόταση της Επιτροπής [6],Αποφασίζοντας σύμφωνα με τη διαδικασία του άρθρου 251 της συνθήκηςΕκτιμώντας τα ακόλουθα:(1) Δυνάμει του άρθρου 3 παράγραφος 1 της πράξης προσχώρησης του 2003, τα κράτη μέλη που προσχώρησαν στην Ένωση την 1η Μαΐου 2004 υποχρεούνται, από την ημερομηνία αυτή, να υποβάλλουν στην υποχρέωση θεώρησης τους υπηκόους τρίτων χωρών που περιλαμβάνονται στον κατάλογο του παραρτήματος Ι του κανονισμού (ΕΚ) αριθ. 539/2001 του Συμβουλίου της 15ης Μαρτίου 2001 περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή[7].(2) Σύμφωνα με το άρθρο 3 παράγραφος 2 της πράξης προσχώρησης του 2003, οι διατάξεις του κεκτημένου του Σένγκεν για τους όρους και τα κριτήρια έκδοσης ομοιόμορφων θεωρήσεων συντόμου διαμονής καθώς και οι διατάξεις για την αμοιβαία αναγνώριση θεωρήσεων και την ισοδυναμία μεταξύ τίτλων διαμονής και θεωρήσεων εφαρμόζονται στα νέα κράτη μέλη μόνο μετά τη θέσπιση απόφασης του Συμβουλίου προς τούτο. Εντούτοις, είναι δεσμευτικές για αυτά τα κράτη μέλη από την ημερομηνία της προσχώρησης.(3) Τα νέα κράτη μέλη υποχρεούνται συνεπώς να εκδίδουν εθνικές θεωρήσεις εισόδου ή διέλευσης από το έδαφός τους σε υπηκόους τρίτων χωρών που είναι κάτοχοι ομοιόμορφης θεώρησης ή θεώρησης για διαμονή μακράς διάρκειας τίτλου διαμονής που έχει εκδοθεί από κράτος μέλος το οποίο εφαρμόζει πλήρως το κεκτημένο του Σένγκεν ή παρομοίου εγγράφου που έχει εκδοθεί από άλλο νέο κράτος μέλος.(4) Οι κάτοχοι εγγράφων που έχουν εκδοθεί από κράτη μέλη τα οποία εφαρμόζουν πλήρως το κεκτημένο του Σένγκεν καθώς και από νέα κράτη μέλη δεν αντιπροσωπεύουν κανένα κίνδυνο για τα νέα κράτη μέλη εφόσον έχουν υποβληθεί σε όλους τους αναγκαίους ελέγχους από άλλα κράτη μέλη. Για να αποφευχθεί η επιβολή αδικαιολόγητου επιπρόσθετου διοικητικού φόρτου στα νέα κράτη μέλη, πρέπει να θεσπιστούν κοινοί κανόνες που θα επιτρέπουν στα νέα κράτη μέλη να αναγνωρίζουν μονομερώς αυτά τα έγγραφα ως ισοδύναμα προς την εθνική τους θεώρηση και να καθιερώνουν απλουστευμένο καθεστώς για τους ελέγχους προσώπων στα εξωτερικά σύνορα βάσει αυτής της μονομερούς ισοδυναμίας.(5) Οι κοινοί κανόνες πρέπει να ισχύσουν για μεταβατική περίοδο μέχρι ημερομηνία που θα καθοριστεί σε απόφαση του Συμβουλίου,


text: όπως αναφέρεται στο άρθρο 3 παράγραφος 2 πρώτο εδάφιο της πράξης προσχώρησης του 2003.(6) Η αναγνώριση εγγράφου πρέπει να περιορίζεται στον σκοπό της διέλευσης από το έδαφος ενός ή περισσοτέρων νέων κρατών μελών, και να μη θίγει τη δυνατότητα των νέων κρατών μελών να εκδίδουν εθνικές θεωρήσεις για διαμονή συντόμου διαρκείας. Η συμμετοχή στο κοινό σύστημα πρέπει να είναι προαιρετική, χωρίς να επιβάλλονται επιπρόσθετες υποχρεώσεις στα νέα κράτη μέλη σε σχέση με αυτές που ορίζονται στην πράξη προσχώρησης του 2003.(7) Οι κοινοί κανόνες πρέπει να εφαρμόζονται σε ομοιόμορφες θεωρήσεις συντόμου διαμονής, θεωρήσεις μακράς διαμονής και τίτλους διαμονής εκδιδόμενους από τα κράτη μέλη που εφαρμόζουν πλήρως το κεκτημένο του Σένγκεν, καθώς και σε θεωρήσεις συντόμου διαμονής, θεωρήσεις μακράς διαμονής και τίτλους διαμονής εκδιδόμενους από τα άλλα νέα κράτη μέλη.(8) Πρέπει να πληρούνται οι προϋποθέσεις εισόδου που ορίζονται στο άρθρο 5 παράγραφος 1 της σύμβασης εφαρμογής της συμφωνίας του Σένγκεν της 14ης Ιουνίου 1985, μεταξύ των κυβερνήσεων των κρατών της Οικονομικής Ένωσης Μπενελούξ, της Ομοσπονδιακής Δημοκρατίας της Γερμανίας και της Γαλλικής Δημοκρατίας σχετικά με τη σταδιακή κατάργηση των ελέγχων στα κοινά σύνορα[8], που υπεγράφη στο Σένγκεν στις 19 Ιουνίου 1990 (στο εξής «σύμβαση Σένγκεν»), με εξαίρεση το άρθρο 5 παράγραφος 1 στοιχείο β), εφόσον η παρούσα απόφαση καθιερώνει καθεστώς μονομερούς αναγνώρισης μεταξύ των εθνικών θεωρήσεων διέλευσης που εκδίδει νέο κράτος μέλος και ορισμένων εγγράφων που εκδίδουν τα κράτη μέλη που εφαρμόζουν πλήρως το κεκτημένο του Σένγκεν, καθώς και παρομοίων εγγράφων εκδιδόμενων από άλλα νέα κράτη μέλη.(9) Επειδή ο στόχος της προβλεπόμενης δράσης, και συγκεκριμένα η καθιέρωση καθεστώτος μονομερούς αναγνώρισης εκ μέρους των νέων κρατών μελών, είναι αδύνατον να επιτευχθεί επαρκώς από τα κρατη μέλη και συνεπώς, λόγω των διαστάσεων και των αποτελεσμάτων της δράσης, μπορεί να επιτευχθεί καλύτερα σε κοινοτικό επίπεδο, η Κοινότητα μπορεί να προβεί στη θέσπιση μέτρων, σύμφωνα με την αρχή της επικουρικότητας όπως αυτή ορίζεται στο άρθρο 5 της συνθήκης. Σύμφωνα με την αρχή της αναλογικότητας, όπως ορίζεται στο άρθρο αυτό, η απόφαση δεν υπερβαίνει τα αναγκαία όρια για την επίτευξη του εν λόγω στόχου.ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Με την παρούσα απόφαση καθιερώνεται απλουστευμένο καθεστώς για τον έλεγχο των προσώπων στα εξωτερικά σύνορα βάσει του οποίου επιτρέπεται στην Τσεχική Δημοκρατία, την Κύπρο, την Εσθονία, την Ουγγαρία, τη Λετονία, τη Λιθουανία, τη Μάλτα, την Πολωνία, τη Σλοβενία, τη Σλοβακία (στο εξής «νέα κράτη μέλη») να αναγνωρίζουν μονομερώς ως ισοδύναμα προς τις εθνικές θεωρήσεις για τους σκοπούς της διέλευσης, ορισμένα έγγραφα εκδιδόμενα από τα κράτη μέλη που εφαρμόζουν πλήρως το κεκτημένο του Σένγκεν και έγγραφα εκδιδόμενα από άλλα νέα κράτη μέλη σε υπηκόους τρίτων χωρών που υπόκεινται στην υποχρέωση θεώρησης δυνάμει του κανονισμού (ΕΚ) αριθ. 539/2001.Άρθρο 21. Ένα νέο κράτος μέλος μπορεί να θεωρήσει ως ισοδύναμα προς την εθνική του θεώρηση για τους σκοπούς της διέλευσης των συνόρων τα εξής έγγραφα που εκδίδονται από τα κράτη μέλη που εφαρμόζουν πλήρως το κεκτημένο του Σένγκεν, ανεξάρτητα από την υπηκοότητα του κατόχου τους:(i) «ομοιόμορφη θεώρηση», όπως αναφέρεται στο άρθρο 10 της σύμβασης εφαρμογής της συμφωνίας του Σένγκεν,(ii) «θεώρηση για διαμονή μακράς διάρκειας», όπως